27/06/2018 | 12:34 ⇒ 14:45 | Izvor: TANЈUG\nDodik je rekao da je Republika Srpske posljednjih nekoliko mjeseci upozoravala na talas migranata koji će značajno iskomplikovati odnose u zemlji, ali da je BiH pokazala da za to nema nikakav plan.\n- Mi smo izašli jasno i što se tiče Republike Srpske nemamo mogućnost da organizujemo nikakve centre za migrante gdje bi oni boravili makar i jedan dan. Ne želimo uopšte da prihvatimo evropsku pomoć za te centre, jer smatramo da je to uvođenje na mala vrata dugoročnog ostanka tih ljudi na prostoru naše zemlje - rekao je Dodik.\nOcijenio je da bi boravak migranata na prostoru Republike Srpske zakomplikovao već "rovitu" situaciju koja je opterećena složenim odnosima između naroda, kao i da bi ugrozio bezbjednost.\nDodik je na pitanja u vezi s tvrdnjom da postoje brojni dokazi da britanske obavještajne službe imaju prislušni centar i da prate državni vrh Republike Srpske, kao i da pretpostvalja da je ista situacija i u Srbiji, rekao da je cinično to što se kao izgovor za tako nešto koristi navodna kontrola poštenih i fer izbora "a u stvari oni rade na svojim dugoročnim projektima".\n- Dugoorčni projekat Britanaca je stvaranje unitarne i centralizovane BiH, a mi smo protiv toga - rekao Dodik i naveo da je takođe cinično što govore da podražavaju Republiku Srpsku, "a onda ulaze u, po njima, suverenu zemlju bez ikkave dozvole lokalnih vlasti".\nNa pitanje da li će srpske stranke izaći jedinstveno na izbore u FBiH, Dodik je rekao da su one uvijek politički jedinstvene, ali da postoje i oni koji sada formiraju partije kako bi se politički okoristili na tim izborima.\n- Mi smo na mjestima gdje su Srbi dominatni i važno nam je da tamo zadržimo lokalnu vlast - rekao je, ali i dodao da se bore i za Parlamentarnu skupštinu BiH.\nDodik je rekao da Republika Srpska pomaže Srbe na Kosovu i Metohiji, ocijenivši da najbolje razumije kroz šta oni prolaze i kakve pritiske trpe od međunarodne zajednice.\n- Kao što hoće da nestane Republika Srpska, tako hoće i da nestanu Srbi sa KiM. Mi to razumijemo možda i više od nekih ljudi iz Srbije - naveo je Dodik.\nPredsjednik Srpske prisustvovao je danas u Kraljevu zajedničkoj vježbi Vojske Republike Srbije i Ministarstva unutrašnjih poslova Srbije "Zajednički udar 2018".\n08:21 > Јokanović ili Venger na klupi Fenerbahčea?\n16:42 > Dodik: Parlament Srpske 17. decembra o novoj Vladi


Radnički i Zvezda u finalu memorijalnog turnira „Dejan Brđović“ - KRAGUJEVAČKI SPORT\nU finalu memorijalnog odbojkaškog turnira „Dejan Brđović“ sastaće se kragujevački Radnički i beogradska Crvena zvezda. „Crveno-beli“ su u prvom meču turnirskog programa pobedili kraljevačku Ribnicu, dok je Radnički bio uspešniji od makedonskog Vardara.\n– S obzirom da su sve ekipe trenutno u fazi priprema, mogu reći da sam zaista zadovoljan kvalitetom dosadašnjih utakmica. Fina je i posećenost na tribinama, budući da je radni dan, tako da sam i sa te strane zadovoljan – prokomentarisao je Vulović.\nVeć smo odigrali jednu prijateljsku utakmicu sa Zvezdom u dosadašnjem delu priprema, koju smo dobili. Sigurno je da će i naša naredna utakmica biti veoma zanimljiva, a očekujemo i veću posetu, s obzirom da se radi o finalu turnira – dodao je Vulović.\nPrevious Memorijalni odbojkaški turnir „Dejan Brđović“ u organizaciji SPD Radnički\nNext Crvena zvezda pobednik memorijalnog turnira „Dejan Brđović“


Da li će vaše dete imati zdravstvene probleme ako se ne bavi sportom?\nSport je neophodan za fizički razvoj i rast svakog deteta, a do tog zaključka se dolazi jednostavnom činjenicom da je pokret u osnovi svega. Neko ko vodi statično pasivan način života, teško će odrasti u osobu koja će imati pravilno držanje, ispravnu kičmu, stopala, u odraslog čoveka koji će biti snažan, pun energije, sa lepo izvajanim i zategnutim mišićima...\nOsim benefita za fizički razvoj, gimnastika, i sport generalno, imaju uticaja i na psihološki razvoj mlade osobe. To bi značilo da se stvara jedna zdrava navika da se u trening odlazi u tačno određeno vreme i tako se stvori osećaj odgovornosti i discipline. Treneri su jedna vrsta autoriteta, koji se poštuju, a sve zbog toga jer su puno postigli u svojoj branši i od njih mnogo toga može da se nauči, te decu uspešno vode kroz savladavanje tehnika sportske discipline.\nPored navedenih prednosti, deca se druže, socijalizuju, što je daleko zdravije nego da vreme provode uz mobilni telefon, tablet ili računar. Ovakva deca su obično veoma pasivna, bez energije, bez snage, pa im je sve teško da odrade, a celo telo se pri tome ne razvija na način kako bi trebalo.


Rusija smanjuje vojno prisustvo u Siriji? - 30.10.2017, Sputnik Srbija\nRusija smanjuje vojno prisustvo u Siriji?\nRusija bi mogla da smanji svoje vojno prisustvo u Siriji, prenosi list „Komersant“, pozivajući se na vojno-diplomatske izvore. 30.10.2017, Sputnik Srbija\n09:40 30.10.2017 (Osveženo: 09:58 30.10.2017)\n© Press-služba Minoboronы RF / Uđi u foto-galerijuLovci Su-27 ruskog vojnog vazduhoplovstva u vojnoj bazi Hmejmim u Siriji\nRusija bi mogla da smanji svoje vojno prisustvo u Siriji, prenosi list „Komersant“, pozivajući se na vojno-diplomatske izvore.\n30 Septembar 2017, 14:26\nKako pišu novine, sirijske vladine trupe kontrolišu oko 95 odsto teritorije države, a za konačnu ofanzivu na položaje militanata više nije potrebna velika ruska podrška.\n„Ako se plan realizuje, u Siriji će ostati kontingent neophodan za zaštitu objekata u Hmejmimu i Tartusu, jedinice vojne policije i vojni savetnici. Izvori ’Komersanta‘ tvrde da bi mešovita grupa vazduhoplovnih snaga mogla da se smanji, ali će sistemi za protivvazdušnu odbranu koji pokrivaju ruske objekte ostati u zemlji.“\nIzvori lista navode da plan predviđa smanjenje mešovite vazduhoplovne grupe u bazi u Hmejmimu i otpremanje dela kontingenta (uključujući inženjersko i tehničko osoblje) u stalne baze, ali su se ogradili da odluka još nije doneta, piše „Komersant“.\n„Takve odluke se ne objavljuju“, izjavio je za list portparol Kremlja Dmitrij Peskov.\nMinistarstvo odbrane navelo je da nema planova za smanjenje grupacije u Siriji.\nRusija sprovodi operaciju protiv DAEŠ-a u Siriji od septembra 2015. godine na zahtev zvaničnog Damaska.


Fon Kramon: Ne treba porediti Kosovo i Republiku Srpsku\nPoslanica Evropskog parlamenta Viola fon Kramon-Taubadel izjavila je da Kosovo i Republiku Srpsku ne treba porediti niti na bilo koji način povezivati.\nManojlović: Srpska lista radi na štetu Srba\nPotpredsednica Demokratske stranke (DS) Tatjana Manojlović izjavila je da Srpska lista na Kosovu i Metohiji istovremeno radi za vlasti u Prištini i u Beogradu, a na štetu interesa preostalih Srba u pokrajini „koje tobože predstavlja“.\nU većem delu Kosova će tokom dana preovladavati pretežno oblačno vreme.\nKurti na Mirovnom forumu u Parizu\nPremijer Kosova Aljbin Kurti učestvovaće na Mirovnom forumu u Parizu, potvrdio je portparol vlade Perparim Krueziu.\nOsmani: Beograd je oruđe Rusije za destabilizaciju\nPredsednica Kosova Vjosa Osmani ponovila je da zvanični Beograd nastavlja da, kako tvrdi, sledi staru politiku bivšeg predsednika Slobodana Miloševića, tako što je postao oruđe Rusije za destabilizaciju Kosova i Zapadnog Balkana, sve sa ciljem da uništi dostignuća SAD prethodnih decenija u regionu.\nOrganizacije civilnog društva: SAD da razmotre poziv Kosovu za učešće na Samitu demokratije\nČvrsto verujemo da Kosovo zaslužuje da bude deo Demokratskog samita koji organizuju SAD i da će imati koristi od toga – više od 20 organizacija civilnog društva sa Kosova uputilo je zahtev američkoj vladi da preispita svoju odluku i uputi poziv Kosovu da bude deo ove inicijative.\nVučić: Izjava da je Srbija oruđe Rusije je bedan trik\nPredsednik Srbije Aleksandar Vučić izjavio je danas da Srbija nije nikakvo oruđe u rukama Rusije niti bilo koga drugog i da je ta izjava predsednice Kosova Vjose Osmani "toliko glupa da on nema reči".


Rusija i Iran podržavaju politički proces u Siriji - Sputnjik Srbija\n20:51 13.04.2016 Preuzmite kraći link\nSpecijalni izaslanik generalnog sekretara Ujedinjenih nacija za Siriju Stafan de Mistura izjavio je u sredu tokom nove runde pregovora u Ženevi da su mu Moskva, Damask, Aman i Teheran saopštili da podržavaju politički proces u Siriji.\nNakon sastanka s delegacijom Visokog pregovaračkog komiteta sirijske opozicije, on je podsetio da se tek danas vratio s putovanja u Moskvu, Damask, Aman i Teheran.\n„Moram da kažem da su svi oni pokazali interesovanje i podršku političkoj diskusiji čiji je cilj proces političke tranzicije“, rekao je diplomata.\nLavrov: Ne dopustiti vakuum vlasti u Siriji\nDe Mistura je rekao da se primirje u Siriji i dalje poštuje, bez obzira na pojedine incidente.\n„U svakoj prestonici koju sam posetio rekao sam da sam uznemiren zbog incidenata na kopnu, ali da oni nemaju razoran karakter. Smatramo da se, izuzimajući neke ozbiljne incidente, primirje poštuje, posebno ako situaciju poredimo s onim što se dešavalo ranije“, rekao je diplomata.\nPrimirje u Siriji stupilo je na snagu 27. februara. Prekid vatre ne važi za DAEŠ, Nusra front i druge organizacije koje su Ujedinjene nacije proglasile terorističkim.\nDe Mistura je, takođe, naglasio da učesnici međusirijskih konsultacija u Ženevi treba da budu spremni za direktne pregovore. Tokom prethodne runde pregovora učesnici nisu uspeli da pređu na direktan dijalog.\nDiplomata je objasnio da ne može da navede konkretan datum kada bi direktni pregovori delegacija sirijske vlasti i opozicije mogli da počnu.\nprimirje u Siriji, međusirijski pregovori, Visoki pregovarački komitet sirijske opozicije, Ujedinjene nacije, Stafan de Mistura, Ženeva, Sirija, Iran


"Malina" respiratori ne mogu se koristiti u jedinicama intenzivne njege! Odbrana Novalića i suoptuženih, ali i menadžment KCUS-a često se pozivaju na odluku Instituta za mjeriteljstvo BiH, iako su se i oni sami ogradili i priznali svoju nekompetentnost\nKako je Sebija Izetbegović za pet godina uništila zdravstveni sistem Kantonalno tužilaštvo Kantona Sarajevo je formiralo predmet koji se odnosi na pismo doktora iz KCUS-a o upotrebljivosti respiratora u liječenju pacijenata. Tu je negdje priči i kraj. I dalje ćemo se pitati šta se ovo u posljednje vrijeme događa sa zdravstvenim sistemom. Ništa sada, dogodilo se prije pet godina, dogodila se SDA, dogodila se „generalna direktorica“\nProtokol liječenja bolesnika na KCUS-u je nepoznat! Nemamo pojma šta se tamo dešava, šta se daje pacijentima. Ne znamo koje su komorbiditete imali umrli, kakav su tretman dobili, kakav je bio tok hospitalizacije i do kakvih je komplikacija došlo, kaže jedan sarajevski ljekar.\nRespiratori se koriste na glavi, a ono čim se ja bavim je dole daleko! Sebija Izetbegović je jutros u nekoliko navrata naglasila da je ona ginekolog i da nije kvalifikovana da govori o kvaliteti respiratora. Upotrijebila je i bahata poređenja...\nIAKO NA SUDU TVRDI DA SE NE SJEĆA\nSebija Izetbegović potpisala je propale ugovore za nabavku respiratora! Direktorica KCUS-a danas se nije mogla sjetiti detalja propalog ugovora o nabavci respiratora vrijednog tri miliona KM, koji je lično potpisala. Vlasnik kompanije Cubicus nije želio govoriti o svojoj zaradi. Podsjećamo da je bila enormna


JASMIN DLAKIĆ kandidat za načelnika ispred A-SDA Visokoin.com\nJASMIN DLAKIĆ kandidat za načelnika ispred A-SDA\nU prostorijama stranke A-SDA Općinski Odbor Visoko danas je upriličina press konferencija na kojoj su predstavljeni kandidati stranke za mjesto načelnika Općine Visoko, nosioca liste za Vijeće. Novinarima se obratio i predsjednik OO stranke gospodin Arif Hasić, nakon njega se obratio nosioc liste za Vijeće, Nermin Sudžuka koji je istakao da se nije do sada bavio politikom, te da ga je trenutna situacija natjerala da uđe u stranku.\nKandidat za načelnika ispred stranke A-SDA gospodin Jasmin Dlakić se obratio riječima:\n“Prihvatio sam kandidaturu za općinskog načelnika iz razloga što građani sa svim priverdnim,sportski i drugim subjektima zaslužuju jedan bolji tretman i svi zajedno zaslužujemo jedno bolje Visoko, bolji život svih građana koji sada nije na zavidnom nivou. Mogu da garantiram da ukoliko mi budemo izabrani da obnašamo izvršne i zakonodavne vlasti da ćemo to raditi na jedan transparentan način.\nNadam se da ćemo biti otvoreni za saradnju sa našim građanima 24 sata. Želimo da stvaramo nova radna mjesta i da se prestane sa zapošljavanjima po stranačkoj osnovi” – kazao je gospodin Jasmin Dlakić.


Focus: Likvidnost privrede i građana ključna za brzi oporavak nakon krize\nVeć sada mnogi ekonomski stručnjaci predviđaju da će pandemija izazvana korona virusom biti veći izazov za svetsku ekonomiju od bilo kog drugog sa kojim smo se suočili u bliskoj prošlosti, uključujući tu i finansijsku krizu iz 2008. Vlada Srbije ima pre svega prostor u fiskalnoj politici da odgovori na izazove sa kojim se suočavaju kompanije i građani\nŠta Vlada u ovom trenutku, s obzirom na datu ekonomsku situaciju može da uradi da podrži srpsku privredu i pojedinačne industrije\nOči privrede i građana uprte su u Vladu Srbije koja u ovom trenutku treba istovremeno da odgovori na zdravstvenu dimenziju COVID19 a i da privredi i građanima da jasne signale o ekonomskoj politici: kratkoročne, vezane za već rastuću krizu nelikvidnosti i način organizovanja proizvodnje i srednjoročne koje moraju da odgovore na izazove očuvanja preduzeća i zaposlenih. U uslovima u kojima je Srbija već bila suočena sa izazovima masovnog odlaska radne snage, briga o statusu sada zaposlenih po bilo kom osnovu, ima prioritet ističu sagovornici CORD.\nNajvažnije je da sačuvamo ljude\nPotrebno je da svi teret ove krize zajednički podnesemo, pogotovo što i inače imamo problem sa radnom snagom koja odlazi iz zemlje. Ako budemo prinuđeni da zarade smanjimo za 30%, ljudi neće imati motiv da ostanu u Srbiji.\nOno što Vlada u ovom trenutku može da učini, to je da da jasne instrukcije u vezi sa najavljenim merama, uključujući tu na primer uputstva u vezi sa tim kako poštovati pravila vezana za policijski čas. Ove mere treba da budu u funkciji održavanja efikasnosti privrede. Trenutno smo svedoci udara na likvidnost, pa bi u vezi sa tim trebalo doneti odgovarajuće mere. Na prvom mestu trebalo bi suspendovati plaćanje poreza i doprinosa na zarade, bar u naredna 3 meseca, dok se ne uspostavi normalan ritam poslovanja. Ove mere trebalo bi da omoguće da posle isteka ovog perioda vanrednog stanja, budemo u mogućnosti da nastavimo sa normalnim poslovanjem.\nPotrošnja može da se održi samo ukoliko svi akteri budu složni u tome da podnesu teret krize.\nKada je u pitanju maloprodaja, preporuka je suspenzija plaćanja takse za isticanje firme, koja je inače veoma visoka, takođe na 3 meseca. Davaoci prostora trebalo bi da smanje zakup dok traje vanredno stanje. To je i u njihovom interesu jer će inače ostati bez prihoda.\nProfesor Dejan Šoškić\nNajvažnije je sprečiti lična i kompanijska bankrotstva\nDržava treba da omogući likvidnost i građanima i privredi i da se spreče i lična i kompanijska bankrotstva. Ovo je ključno za brzi oporavak nakon krize. Ova kombinacija subvencija i socijalne pomoći nije jeftina, ali se inteligentnim potezima iz domena monetarne politike i regulacije finansijskog sistema može olakšati\nPandemija koja nas je zadesila spada u kategoriju ekonomskih šokova koji se odražavaju kako na eksterne tako i na interne okolnosti i utiču i na tražnju i na ponudu u ekonomskom i finansijskom sistemu. Dobro razumevanja prirode ovog ekonomskog šoka potrebno je radi adekvatne reakcije ekonomske politike u svakoj zemlji. Po pravilu, ekonomska politika može da reaguje u domenu fiskalne politike i u domenu monetarne politike. Da bi se moglo reagovati potrebno je da postoji prostor za reakciju, kojim bi se negativne posledice ovog šoka mogle smanjiti. U domenu fiskalne politike, prostor za reakciju postoji ako je fiskalna pozicija zemlje relativno solidna tj. da zemlja nije već prezadužena. U domenu monetarne politike, prostor za reakciju postoji ako monetarna politika postoji, tj. ako zemlja nije u režimu fiksnog kursa, kada prostor za nezavisnu monetarnu politiku zapravo ne postoji. Uz to, ako monetarna politika postoji, potrebno je da ona već nije u poziciji tzv. zamke likvidnosti, tj. da su kamatne stope već bliske nuli i da daljeg prostora za klasično reagovanje monetarne politike praktično nema. U svetu je prisustvo zamke likvidnosti rasprostranjeno i to je razlog zašto su monetarne politike pojedinih zemalja pokrenule nestandardne mere monetarne ekspanzije tzv. Kvantitativne olakšice (kojim se utiče na obaranje kamatnih stopa rizičnijih i dugoročnijih finansiranja), ali se aktivno razmišlja i o drugim modelima nestandardnih reakcija monetarne politike koje se često opisno nazivaju „davanje monetarnoj politici pravo fiskalnih intervencija u kriznim uslovima“, a predstavljaju zapravo mehanizme direktnog obezbeđivanja likvidnosti od strane centralnih banaka, i to mimo bankarskog sistema, za različite krajnje korisnike (stanovništvo, privreda pa i država). Svet je, dakle, daleko otišao od standardnih „udžbeničkih“ shvatanja ekonomske politike i mogućih intervencija države.\nKljučno je da ljudi ne ostanu bez prihoda u periodu pandemije, da se očuva javni red i mir, i istovremeno da se ublaži pad tražnje na tržištu, pa time i ekonomske aktivnost.\nŠta raditi u Srbiji? Realno je očekivati veliki pad tražnje (nakon inicijalnog, često paničnog, snabdevanja stanovništva u prodavnicama i apotekama), pad ekonomske aktivnosti (po raznim osnovama: prekinute linije snabdevanja repromaterijalima, smanjene porudžbine iz inostranstva i sa domaćeg tržišta, odsustvovanja sa posla i sl….) i drastičan pad privatnih investicija (domaćih i inostranih). Državna intervencija u ovakvim okolnostima je izuzetno važna. U domenu fiskalne politike, neki prostor postoji zbog fiskalne konsolidacije učinjene poslednjih godina. Mnogo više prostora bi bilo da je urađena reforma i racionalizacija javnog sektora i da su ojačane institucije i pravni sistem (kojim bi se suzbila korupcija i siva ekonomija i podstakle privatne investicije). U domenu monetarne politike, u postojećem modelu, realnog prostora ima vrlo malo, pre svega zbog fiksiranja kursa i potpunog odsustva rezultata u domenu dinarizacije. Da smo razumeli da rasprostranjeno korišćenje domaćeg novca (dinarizacija) i slobodno upravljanje količinom domaćeg novca i njegovom cenom zarad potreba domaće ekonomije, a ne zarad fiksiranja kursa, otvara mogućnosti korišćenja monetarne politike, posebno u kriznim uslovima, danas bismo imali mnogo više „municije“ za reagovanje i pomoć u ovim uslovima. Ovako, bez „resetovanja“ modela monetarne politike, reakcija realno može biti samo iz domena fiskalne politke. Od mnogih ciljeva koji se postavljaju pred državu u ovom trenutku, ključno je da se izbegnu bankrotstva tokom krize. Sem pomoći i odlaganja obaveza po osnovu kredita, poreza i zakupa, poseban značaj treba dati obezbeđenju pomoći zaposlenima u privatnom sektoru, angažovanim po bilo kom osnovu (ugovor o radu, ugovor o delu, agencije i sl.) kao i samozaposlenima. Sve ovo uz obavezu privatnih poslodavaca da niko ne sme ostati bez posla tokom krize.\nKljučno je da ljudi ne ostanu bez prihoda u periodu pandemije, da se očuva javni red i mir, i istovremeno da se ublaži pad tražnje na tržištu, pa time i ekonomske aktivnost. Država treba, dakle, da omogući likvidnost i građanima i privredi i da se spreče i lična i kompanijska bankrotstva. Ovo je ključno za brzi oporavak nakon krize. Model podrške države bi trebalo da bude jednostavan i lako dostupan. Ova kombinacija subvencija i socijalne pomoći nije jeftina, i svakako će kreirati pritisak na javne finansije, ali se inteligentnim potezima iz domena monetarne politike i regulacije finansijskog sistema može olakšati. Izbegavanje bankrotstava je ključno za brz privredni i finansijski oporavak posle krize i za smanjenje negativnih posledica pandemije na privredni i finansijski sistem zemlje.\npotpredsednik Privredne komore građevinske industrije Srbije\nDomaćim kompanijama ravnopravan status\nImajući u vidu da je građevinska industrija lokomotiva privrede Srbije jer objedinjuje preko 50 industrijskih grana, potrebno je da njen tretman u dobijanju poslova na velikim tenderima bude izjednačen sa drugim ponuđačima.\nSto se tice građevinske industrije Srbije,koja je lokomotiva privrede Srbije jer objedinjuje preko 50 industrijskih grana treba uraditi sledece: uslovi tendera da budu takvi da građevinska operativa Srbije moze ravnopravno da ucestvuje u dobijanju posla; obezbediti banku ili garantni fond koja ce moci da obezbedi garancije koje ce sluziti nasoj građevinskoj operativi da moze da ih koristi kod dobijanja posla; domacoj operativi kod investicija koje se obezbeđuju iz budzeta treba da bude dat tretman glavnog izvođaca ili kod angazovanja stranih izvođaca da nase firme imaju partenrski odnos.\nDrzava kao najveci investitor treba da uvede finasijsku disciplinu I sankcionise sve one koje kasne sa placanjima I dovode nase firme da se zaduzuju po zelenaskim uslovima I idu ka stečaju\nPotrebno je povecati likvidnost odnosno da drzava kao najveci investitor uvede finasijsku disciplinu i sankcionise sve one koje kasne sa placanjima I dovode nase firme da se zaduzuju po zelenaskim uslovima I dovode sebe da proglase stecaj.Pod hitno regulisati dualno obrazovanje jer smo zapali u veliku krizu zanatske elite posebno u delu odrzavanja infrastrukturnih sistema(energetika,putna privreda,zeleznica i vodeni saobracaj).Pristupiti integralnom uređenju moravskog sliva I koridora 7(Dunavski koridor).\nizvrsna direktorka, NALED\nSamo zajedno možemo da izađemo iz krize\nPredlažemo vladi i da formira zajedničku stručnu grupu, sastavljenu od predstavnika institucija, privrede, civilnog sektora, akademske i međunarodne zajednice da pomogne Vladi u osmišljavanju mera kojim bi se umanjio dramatičan pad privredne aktivnosti i rast nezaposlenosti\nNeke od najvažnijih mera koje je NALED predložio u ime više od 300 naših članova, jesu da se privremeno smanje porezi i doprinosi na zarade ili da se na tri meseca odloži njihovo plaćanje. Dodatno, za firme koje beleže značajan pad prihoda, potrebno je ponuditi podršku radi očuvanja zaposlenosti i radnih mesta, ne manje od iznosa minimalne zarade. Ove mere su od presudnog značaja za male biznise (prodavnice, preduzetničke radnje, usluge) i najosetljivije sektore koji su posebno pogođeni i koji bez podrške države neće moći da opstanu.\nPredlažemo i da se privredi obezbedi jeftino zaduživanje, kako bi prevazišli krizni period i održali poslovanje uz što manje gubitke, da se za to obezbede garancije države. U tom smislu, pozdravljamo već donetu meru NBS da uvede moratorijum na otplatu kredita i finansijskog lizinga, kao i brzu reakciju države i mere koje svaki dan preduzima kako bi se sprečilo širenje Korona virusa.\nNALED svakako stoji na raspolaganju i da, u saradnji sa svojim međunarodnim partnerima, pokuša da preusmeri donatorska sredstva na rešavanje zdravstvenih i ekonomskih posledica pandemije.\nNALED je već ponudio pomoć državi, jer je uz očuvanje života i zdravlja stanovništva, primarno da sačuvamo i vitalnost ekonomije koja doprinosi stabilnosti u periodu krize, ali i bržem oporavku pošto se ona završi. Zato smo predložili Vladi da formira zajedničku stručnu grupu, sastavljenu od predstavnika institucija, privrede, civilnog sektora, akademske i međunarodne zajednice. Njen zadatak bi bio da podrži Vladu u davanju odgovora na pitanja i da osmisli mere koje bi pomogle da se umanji dramatičan pad privredne aktivnosti i rast nezaposlenosti. Grupa bi trebalo i da izradi analizu efekata paketa mera koje je pripremio stručni tim NALED-a, a koje su već dostavljene na adresu Predsedništva, Vlade Srbije, Narodne banke i Privredne komore, uz naznaku da će biti prilagođene daljem razvoju situacije.\nMeđu ključnim merama NALED-ove inicijative nalaze se predlozi za uvođenje produženog porodiljskog bolovanja i vaučera za angažovanje pomoći oko čuvanja dece za zaposlene roditelje. Zatim, isplata jednokratne novčane pomoći ugroženim kompanijama i građanima koji ostanu bez posla. U fokusu su nam je pre svega mala privreda kao najugroženija, pa je naš novi predlog uspostavljanje kontakt centra za inspekcije kako bi se odgovorilo na brojna pitanja i predpostavke privrede i građana.\nNaša inicijativa je i uspostavljanje fonda za finansijsku podršku gradovima i opštinama najviše pogođenim pandemijom, te podsticanje bezgotovinskih plaćanja što je zdravstveno bezbednije. Predlažemo i pripremu javnih radova za angažovanje ranjivih grupa i podsticanje lokalnog razvoja po završetku epidemije, kao i proširenje obuhvata propisa za pojednostavljeno elektronsko angažovanje sezonskih radnika u oblastima koje će biti naročito pogođene kao što su turizam, pomoć u kući, čuvanje dece, kurirski poslovi i dr.


Sastali se Vulin i Cikotić, evo šta je potpisano | Info | Politika\n21. September, 07:46\nSastali se Vulin i Cikotić, evo šta je potpisano 0 Podijeli Podijeli na facebook Podijeli na twitter Podijeli na viber Pošalji na mail\n27.07.2021. / 15:58\nMinistar bezbjednosti u Savjetu ministara Selmo Cikotić i ministar unutrašnjih poslova Srbije Aleksandar Vulin sastali su se dans u Zvorniku i potpisali nekoliko sporazuma.\nIzvor: Milorad Gutalj/Srna\nCikotić i Vulin potpisali su sporazume o pograničnom saobraćaju - o graničnim prelazima i o zajedničkim lokacijama na graničnim prelazima, te aneks Sporazuma o zajedničkoj lokaciji na graničnom prelazu Bratunac-LJubovija (novi most).\nNakon potpisivanja sporazuma most kralja Aleksandra Prvog Karađorđevića, koji preko Drine povezuje Zvornik i Mali Zvornik, moći će da prelaze svi građani.\nUz ličnu kartu, od 9. oktobra 2015. godine most su mogli da prelaze samo građani koji žive u pograničnom području Zvornika i Malog Zvornika, dok su ostala lica bila upućivana na granični prelaz između BiH i Srbije u Karakaju, dva kilometra nizvodno.\nVulin je izrazio veliko zadovoljstvo što su potpisani navedeni sporazumi, koji će, kako je ocijenio, život ljudima učiniti lakšim i boljim.\n"Predugo smo čekali da most kralja Aleksandra Prvog Karađorđevića preko Drine između Zvornika i Malog Zvornika, koji je predviđen za pešački saobraćaj, bude u funkciji. Predugo smo čekali da ljudi skrate vreme putovanja i predugo smo čekali zbog birokratije, ni zbog čega drugog, da ono u šta smo zajedno uložili i nadu i trud i novac bude na raspolaganju svim ljudima koji žive sa obe strane Drine", rekao je Vulin.\nIstičući da je ovo veliki dan i za Srbiju i za BiH i Republiku Srpsku i veliki dan za sve ljude koji žive sa obje strane Drine, Vulin je naglasio da će se građani kretati brže, jeftinije i kontrolisanije u skladu sa zakonom.\nPrema njegovim riječima, ne smije se dozvoliti da građani ne mogu prelaziti most zbog nekih administrativnih zabrana, da čekaju na ovakve stvari, jer neke stvari treba da idu brže, da se ne čeka da život svih bude bolji i udobniji.\nOn je izrazio zadovoljstvo potpisanim sporazumima, što će građani Srbije, BiH i Republike Srpske biti još bliže jedni drugima, jer most nije tu da spaja dvije opštine, nego sve građane ovih prostora.\nVulin je rekao da je na sastanku bilo riječi i o ilegalnim migracijama koje jednako pogađaju i Srbiju i BiH.\n"Ilegalne migracije pogađaju sve nas zajedno i niko od nas ne želi da postanemo parking za migrnte. Srbija to neće biti, a siguran sam da ni nadležni u BiH i Republici Srpskoj neće želeti da svojim građanima prirede da postanu parking za migrante", rekao je Vulin.\nIstičući da će se zajedničkim radom i Srbija i BiH i Republika Srpska izboriti da ne budu parking za migrante, Vulin je rekao da ni Srbija ni BiH ni Republike Srpska nisu odgovorne za migrantsku krizu, pa nije u redu da teret migrantske krize pada na ovaj prostor i građane koji tu žive.\nVulin je rekao da se razgovaralo i o borbi prtiv organizovanog kriminala.\nCikotić je nakon potpisivanja ovih sporazuma rekao novinarima da je održan veoma važan sastanak na kojem je prvi put bila kompetentna zastupljenost dva ministarstva i veći broj agencija koje su nadležne u borbi protiv organizovanog kriminala i drugih bezbjednosnih izazova u sferi bezbjednosti između dvije zemlje.\n"Postigli smo očekivano razumijevanje na bazi već postojeće dobre saradnje između dva ministarstva i velikog broja bezbjednosnih agencija", rekao je Cikotić.\nOn je naveo da je u otvorenom razgovoru bilo riječi i o ilegalnim migracijama koje su ozbiljna bezbjednosna prijetnja i za BiH i za Srbiju i naglasio da je otvorena mogućnost proširivanja saradnje u oblastima gdje postoji obostrani interes.\n"U tom pogledu cijenim da je ovaj sastanak bio veoma konstruktivan, da je pokazao ozbiljnost i odgovornost i sa jedne i sa druge strane i da će značiti jedan novi iskorak u smislu bezbjednosti", rekao je Cikotić.\nSastanku na ministarskom nivou prisustvovali su i direktori nadležnih agencija za organizovani kriminal i graničnu bezbjednost BiH i Srbije.\nMost kralja Aleksandra Prvog Karađorđevića koji preko Drine povezuje Zvornik i Mali Zvornik mogli su, uz ličnu kartu, od 9. oktobra 2015. godine da prelaze samo građani koji žive u pograničnom području Zvornika i Malog Zvornika, dok su ostala lica bila upućivana na granični prelaz između BiH i Srbije u Karakaju, dva kilometra nizvodno.\nNavodno, razlog zabrane prelaska preko mosta je primjena Sporazuma između BiH i Srbije o pograničnom saobraćaju koji je potpisan 2005. godine, sa ciljem sprečavanja prekograničnog kriminala, ali i pojačane granične kontrole zbog izbjegličke krize u regionu.


Podela plena u SBB hali Jezero - Glas Šumadije\nNaslovna > Sport > Podela plena u SBB hali Jezero\n01/05/2022 161Ostavi komentar na Podela plena u SBB hali Jezero\nRukometaši Radničkog su u desetom kolu plej ofa Arkus lige remizirali sa ekipom Dinama iz Pančeva rezultatom 26:26, poluvreme 13:14 i tako i po drugi put u doigravanju podelili bodove sa velikim rivalom. Nakon ove runde takmičenja, Kragujevčani se nalaze na trećem mestu sa 13 osvojenih bodova.\nOba večerašnja rivala su u meč ušla čvrsto rešena da trijumfom učvrste svoju poziciju i dalji napredak ka vrhu tabele. Značaj meča je bio prevelik, tako da nisu otkrivali karte na samom početku susreta. Čvrste odbrane na obe strane nisu dozvoljavale protivniku da se razmahne, tako da smo rezultatski egal imali kompletan prvi deo igre, gde nijedna ekipa nije uspevala da napravi prednost veću od jednog gola razlike, što pokazuje i statistika ( 4:4, 9.min; 8:8, 17.min; 12:12, 28.min), sve do pred sam kraj prvog dela, kada je čini se ponestalo vremena domaćim rukometašima, tako da se na veliki odmor otišlo blagom prednošću gostiju 13:14.\nDrugi deo igre je krenuo u istom ritmu i samo se čekalo koji tim će prvi „povući nogu“, a ispostavilo se da je to bio domaćin koji prvi stiče 2 gola prednosti pogotkom večeras najboljeg pojedinca Barudžića (18:16, 39.min). Radnički dolazi do svoje igre, a u tom periodu na scenu stupaju i čuvari mreže Zlatanović, kao i Petrović koji uspešno skida 3 udarca sa 7 metara gostiju. Kragujevčani u svom prepoznatljivom stilu održavaju pomenutu prednost, da bi u 44. minutu preko Davidovića došli i do plus 3 na svom kontu (23:20). Radost domaćina je kratko trajala, serijom nerealizovanih napada omogućavaju gostima da ponovo izjednače (23:23, 50.min), ali im ne pružaju šansu za potpunim preokretom. U sledećih deset minuta smo videli čvrstu i rovovsku bitku na obe strane, pa se u poslednji minut ulazi nerešenim rezultatom 25:25. Domaćin sjajnim prodorom i realizacijom Stanojeva 30-ak sekundi do kraja ponovo vodi (26:25), no tačku na I ovog nadasve zanimljivog duela stavlja šutem sa 10 metara bukvalno sa zvukom sirene Radović za konačnih, a možda i najpravednijih 26:26.\nU redovima Radničkog najefikasniji su bili Miloš Barudžić sa 8 i Veljko Davidović sa 5 pogodaka, dok se kod gostiju istakao Marko Perović sa 8 postignutih golova.\nRK Radnički – RK Dinamo: 26:26 (13:14)\nSedmerci: Radnički 4 (3), Dinamo 6 (3)\nIsključenja: Radnički 16 min, Dinamo 24 min\nRadnički: Prodanović 3, Davidović 5, Mutavdžić 1, Dobrosavljević, Kasalović 4, D. Petrović (3 odbrane, 3 sedmerca), Barudžić 8, Knežević, Utvić 3, L. Đerić 1, Stanojev 1, Maljević, Vasiljević, P. Petrović, Zlatanović (8 odbrana).\nDinamo: Stamenković 1, Čabrilo, Bošković, Novaković, Ostojić 3, Perić, Perović 8, Tokić, Distol, Pavlović 4, Urta, Golubović 3, Kostadinović 4, Radović 2, Milošević 1, Birkenhauer (10 odbrana).\nSledećeg vikenda rukometaše Radničkog očekuje najteže gostovanje, lideru na tabeli i osmostrukom uzastopnom šampionu Srbije, ekipi Vojvodine.\nNeko je iščupao saobraćajni znak i ostavio na dečjem igralištu


Vlast svojim ponašanjem i opstrukcijama dovodi u pitanje smisao i svrhu cijelog sistema javnih nabavki - Antikorupcija\nJedino takav sistem, nefunkcionalan, obesmišljen i u suprotnosti sa svojom projektovanom društvenom ulogom, njima odgovara. To je onaj sistem koji im omogućava da, kad ih se uhvati u neprihvatljivoj aktivnosti i zloupotrebi položaja, oni samo drsko uzvrate “Sve je po zakonu!”.\nUred za reviziju institucija Bosne i Hercegovine zadnjeg je dana 2021. godine objavio posljednji izvještaj iz plana za ovu godinu – izvještaj o provedenoj reviziji učinka na temu: „Problemi i nedostaci institucija BiH u sistemu javnih nabavki“. Cilj revizije je bio ispitati da li su aktivnosti institucija BiH dovoljne da bi se postigao efikasan sistem javnih nabavki.\nOčekivano, i sasvim u skladu sa javnom percepcijom, oblikovanom učestalim medijskim skandalima vezanim za ovu oblast, provedena revizija je pokazala da ni institucije BiH, kao ni drugih nivoa vlasti u zemlji, ne preduzimaju dovoljno aktivnosti kao ugovorni organi, a niti kao nadležne institucije, da bi se postigao efikasan sistem javnih nabavki. Utvrđene slabosti u sistemu ne osiguravaju povjerenje građana u rad institucija i da se novac poreznih obveznika koristi na najefikasniji način, a iste su i prepreka napredovanju BiH na putu ka EU.\nRevizori su konstatovali da su aktivnosti nadležnih institucija za prevazilaženje postojećih slabosti bile usmjerene na izmjene Zakona o javnim nabavkama, što bi trebalo doprinijeti unapređenju sistema. Ali se cijeli proces donošenja ovog zakona, na kome insistiraju i iz Evropske unije i koji spada među 14 prioriteta iz Mišljenja Evropske komisije, i inače odvija sporo i uz opstrukcije, a u aktuelnoj političkoj krizi je i potpuno zaustavljen. Što je dodatni argument onima koji vjeruju da je ova kriza, maskirana nacionalizmom, i kreirana primarno radi sprečavanja sređivanja stanja u zemlji i konačne uspostave pravne države, koja će stati u kraj korupciji, pljački javnih sredstava i raznim oblicima zloupotrebe položaja, te, sankcionisati odgovorne. Pri čemu, naravno, to ne znači da bi ovaj zakon to omogućio, ali je on jedna od neophodnih “cigli u zidu” pravne države, na kojoj, kao i na ovom zakonu, indikativno je, insistiraju opozicija, nevladine organizacije i Evropska unija, a opstrukcije njegovog donošenja i pokušaji obesmišljavanja rješenjima u neskladu sa standardima Evropske unije, dolaze iz vladajuće koalicije.\nNezainteresovanost vlasti za rješavanje ovog problema – ili bi pravilnije bilo reći njihova zainteresovanost za njegovo nerješavanje? – vidljiva je i iz konstatacije revizora da “institucije nisu preduzimale dovoljno aktivnosti da unaprijede dijelove procesa koje pokriva Zakon o javnim nabavkama. Pored toga, nisu dovoljno uredile ni poslove u veoma značajnim fazama planiranja i realizacije javnih nabavki, u kojima se, zbog uočenih slabosti, dovodi u pitanje smisao i svrha cijelog sistema javnih nabavki i koje su samo dijelom regulisane Zakonom o javnim nabavkama.”\nI to je ključ za razumijevanje čitavog problema. Vlast, dakle, svojim ponašanjem, održava stanje u kome su dovedeni u pitanje – smisao i svrha cijelog sistema javnih nabavki. Jer jedino takav sistem, nefunkcionalan, obesmišljen i u suprotnosti sa svojom projektovanom društvenom ulogom, njima odgovara. To je onaj sistem koji im omogućava da, kad ih se uhvati u neprihvatljivoj aktivnosti i zloupotrebi položaja, oni samo drsko uzvrate “Sve je po zakonu!”.\nSlično kao kad su svojevremeno donijeli zakon koji je trebao da reguliše problem sukoba interesa, no isti ne da nije efikasno eliminisao i sankcionisao, nego je, praktično, legalizovao takvo ponašanje političara i njegovo sankcionisanje učinio nemogućim.\nOznakejavne nabavke revizija učinka Ured za reviziju institucija BiH


Privreda i sport biće spona - PKS-RPK Novi Sad\nPrivreda i sport biće spona\nPredstavnici Modene iz Italije, grada pobratima Novog Sada, Đovani Franko Orlando iz Kancelarije za evropsku politiku i međunarodne odnose i funkcioner Regije Emilija Romanja Luka de Pjetri posetili su 17. septembra 2015. godine Gradsku kuću.\nSa članom Gradkog veća za socijalnu i dečju zaštitu Nikolom Ćirovićem i šefom kabineta gradonačelnika Aleksandrom Petrovićem razgovarali su o intenziviranju saradnje prilikom održavanja sajamskih manifestacija, važnih sportskih događaja i ulaganja u privredne pogone, kao i o preuzimanju pozitivnih primera iz prakse vezane za oblast zaštite životne sredine.\nDelegacija iz Modene upoznata je i s prirodnim i društvenim kapacitetima i potencijalima kojima Novi Sad raspolaže. Predstavnici našeg grada zatražili su podršku u realizaciji dve kandidature bitne za Grad – za Omladinsku prestonicu Evrope 2018. kao i za Evropsku prestonicu kulture 2021. godine.\nSrpska ekonomija je ove godine znatno bolja nego prethodnih, a taj trend će biti dogodine još bolji, zaključak je…\nSrbija dobija Razvojnu agenciju\nPoslanici započeli raspravu o zakonu o ulaganjima, ali i još četiri predloga. Za najviše četiri meseca baviće se poslovima…\nJavna preduzeća i dalje crne rupe privrede\nRelevatne međunarodne finansijske organizacije i ekonomisti saglasni su u oceni da je Srbija ove godine napravila dobar ekonomski…\nSrbija je po objavljenom Globalnom izveštaju o indeksu nelegalne trgovine, na 57. mestu među 84 zemlje, saopštila je Američka…


SALIHA ĐUDERIJA JE PRISTRASNA I TENDENCIOZNA\nčetvrtak, 03 oktobar 2013 11:21\nSREBRENICA - Koalicija za Republiku Srpsku iz Srebrenice, koju čine sve srpske stranke i nevladine organizacije u ovoj opštini, osudila je nedavni zahtjev pomoćnika ministra za ljudska prava u Savjetu ministara BiH Salihe Đuderije kojim traži da se na nivou BiH formira istražna komisija za kršenje ljudskih prava Bošnjaka u 10 podrinjskih opština, među kojima je i Srebrenica.\n"Taj zahtjev pokazuje njenu tendencioznost i pristrasnost, te neobjektivnost ministarstva koje predstavlja, što govori da je ono postalo uslužni servis bošnjačke koalicije `1. mart`, čiji je cilj rušenje Republike Srpske, a ne zaštita Bošnjaka, što je paravan za njeno djelovanje", navedeno je saopštenju Koalicije za Republiku Srpsku dostavljenom Srni.\nU saopštenju se navodi da Bošnjaci u Srebrenici i Bratuncu uživaju sva prava kao i Srbi, a da u Srebrenici već 12 godina imaju apsolutnu zakonodavnu, izvršnu, policijsku i sudsku vlast.\n"Na sjednici Skupštine opštine Srebrenica u petak, 27. septembra, komandir Policijske stanice u ovom mjestu Adis Cibralić podnio je izvještaj u kome tvrdi da se u potpunosti i jednako za sve primjenjuju zakoni u ovoj ustanovi i da se to odnosi i na Zakon o boravištu i prebivalištu BiH", navedeno je u saopštenju.\nU izvještaju je istaknuto i da su riješeni i brojni drugi zahtjevi Bošnjaka u ovim opštinama koji su bili opravdani i u skladu sa zakonima.\nKonstatovano je da se povećava broj zaposlenih Bošnjaka u svim ustanovama u Srebrenici.\n"Na inicijativu Bošnjaka, a po instrukcijama Koalicije `1. mart` promijenjen je naziv škole srebreničke Osnovne škole i nacionalno izbalansirani sastavi školskih i upravnih odbora u svim srebreničkim školama, ustanovama, institucijama i firmama čiji je osnivač opština Srebrenica", navedeno je u ovom aktu.\nKoalicija za Republiku Srpsku poziva Đuderiju da posjeti Srebrenicu i, kako se navodi, da se upozna sa diskriminacijom bošnjačke vlasti u ovoj opštini prema Srbima kada su u pitanju izgradnja spomen-obilježja za poginule Srbe, zapošljavanje, te raspodjela donacija za obnovu kuća i i infrastrukture.\n"Neka dođe da razgovaramo o ratnim zločinima počinjenim nad Srbima i neprocesuiranju počinilaca tih zločina, selektivnoj primjeni prava i pravde i drugim pitanjima i da ne brine i ne radi samo u interesu jednog-bošnjačkog naroda nego, ako može, da sagleda realno stanje i objektivno radi u interesu svih stanovnika u skladu sa zakonima", zaključuje se u saopštenju.\nĐuderija je poslala dopis brojnim institucijama i ustanovama u Republici Srpskoj od kojih zahtijeva da joj "podnesu raport" šta su uradili povodom optužbi Koalicije "1. mart" da se u Srpskoj krše prava bošnjačkih povratnika.\nSporni dopis upućen je na adrese ministara unutrašnjih poslova Radislava Jovičića, prosvjete i kulture Gorana Mutabdžije, kao i ministra zdravlja i socijalne zaštite Republike Srpske Dragana Bogdanića, te policijskim stanicama u Zvorniku i Srebrenici, načelnicima opština Bratunac i Srebrenica i direktoru srebreničkog Doma zdravlja.\nMinistar za ljudska prava i izbjeglice BiH Damir Ljubić izjavio je da Đuderija, koja je u maniru portparola Koalicije "1. mart" od institucija Republike Srpske na neprimjeren način tražila određene informacije, nije imala lošu namjeru, ali jeste uzurpirala kompetencije koje joj ne pripadaju.


Srbija prva u Evropi, treća u svijetu po broju vakcinisanih na stotinu stanovnika – Sandzaklive.rs\n1 319 1 minuta čitanja\nPrema podacima koji se odnose na posljednju sedmicu, ispred Srbije u svijetu su samo Izrael i Sjedinjene Američke Države.\nSrbija je, prema prosjeku u posljednjih sedam dana, prva u Evropi, a treća u svijetu po broju vakcinisanih građana na 100 stanovnika, pokazuju podaci objavljeni na internetskoj stranici Our World in Data pri Univerzitetu u Oxfordu, prenosi Tanjug.\nPrema tim podacima, ispred Srbije u svijetu su samo Izrael i Sjedinjene Američke Države.\nPremijerka Srbije Ana Brnabić izjavila je jutros da je u Srbiji do sada vakcinisano 438.000 ljudi.\nBrnabić je istakla da će biti dovoljno doza za revakcinaciju, jer se prilikom dolaska svakog kontingenta vakcina, odmah jedna polovina odvaja “sa strane”, da bi bilo dovoljno doza za revakcinaciju.\nVakcinisano više od 400 hiljada ljudi\nTo bi, ilustruje, bilo kao kada bi u Srbiju svih 1.170.000 koje imamo u zemlji, damo svima, ali samo po jednu dozu.\n“Onda bismo imali više od milion vakcinisanih, ali bismo onda i mogli samo da se nadamo da će nam stići doze za revakcinu. Mi imamo drugačiju strategiju, uvek polovinu dobijene isporuke odvajamo za revakcinu”, rekla je Brnabić.\nPrenijela je da je u Srbiji do sada vakcinisano 438.000 ljudi.\nStiže i Pfizerova vakcina\n“I niko ne treba da brine za revakcinu. Realno smo prvi u Evropi, jer smo već obezbedili revakcinu za sve vakcinisane”, rekla je premijerka Srbije.\nOna je navela i da sutra stiže određena količina Pfizerove vakcine.\n“U regionu je Srbija apsolutno prva po vakcinaciji, iza nas je Slovenije, Rumunija…”, rekla je Brnabić.\nOna je dodala da je u Srbiji lider po procentu vakcinacije Raška, zatim Kuršumlija, dok je Beograd na 21. mjestu među lokalnim samoupravama.\nKobne 1925. godine počelo je s premlaćivanjem, a onda su krenula ubistva\nE sto se Vucic dobro brine za svoju drzavu, e svaka mu cast


fajzer - Dnevni list Danas\nPočetna » fajzer » Page 2\nFarmaceutska kompanija Fajzer objavila je danas da je počela proučavanje davanja treće doze svoje antikovid vakcine u okviru strategije za zaštitu od mutiranih varijanti korona virusa.\nFarmaceutske kompanije počele studiju antikovid vakcine na trudnicama\nFarmaceutska kompanija Fajzer (Pfizer) i njen nemački partner BioNTek počeli su studiju svoje kovid-19 vakcine na trudnicama, a sprovodi se u devet zemalja.\nPiše: Beta 18. 2. 2021.\nEvropska unija (EU) i kompanije Fajzer i Biontek postigle su dogovor o isporuci dodatnih 200 miliona doza vakcina protiv korona virusa.\nPiše: Beta 17. 2. 2021.\nU Srbiju stiglo novih 40.950 doza Fajzerove vakcine\nU Srbiju je danas stigao novi kontigent od 40.950 doza vakcine protiv korona virusa kompanije Fajzer–Biontek i one su dopremljene u Institut za virusologiju, vakcine i serume „Torlak“, objavila je Vlada Srbije.\nPiše: FoNet 15. 2. 2021.\nU Liban stigla prva isporuka Fajzer vakcina\nLiban je danas primio prvu isporuku vakcina protiv kovida-19 pred početak vakcinacije u toj maloj mediteranskoj zemlji, u kojoj naglo raste broj slučajeva zaraze korona virusom i broj preminulih od posledica bolesti.\nBiontek-Fajzer obećava dodatnih 75 miliona doza vakcina za EU\nNemačka laboratorija Biontek najavila je danas da će ubrzati isporuku vakcina protiv korona virusa Evropskoj uniji i obećala 75 miliona dodatnih doza u drugom kvartalu.\nPiše: Beta-AFP 1. 2. 2021.\nEvropska agencija za lekove: Nema novih neželjenih efekata Fajzerove vakcine\nEvropska agencija za lekove (EMA) saopštila je danas da nisu otkriveni novi neželjeni efekti vakcine protiv korona virusa koju su razvili Biontek i Fajzer u svom prvom izveštaju o vakcinama protiv kovida-19.\nBrnabić: Stiže još Sputnjik V i Fajzer vakcina\nPredsednica Vlade Srbije Ana Brnabić izjavila je danas da će u Srbiju stići još 40.000 doza vakcine ruske kompanije „Sputnjik V“ i 9.800 doza vakcina američke kompanije „Fajzer“.\nPiše: Beta/ FoNet 28. 1. 2021.\nPredsednik Srbije Aleksandar Vučić poručio je danas da, ako se ovim tempom nastavi vakcinacija, Srbija ima vakcina za još sedam-osam dana, jer je protekla dva ili tri dana nemoguće nabaviti nove doze.\nPiše: FoNet 23. 1. 2021.\nPiše: Beta-AP 22. 1. 2021.\nItalija namerava da narednih dana preduzme pravne radnje protiv američke laboratorije Fajzer zbog kašnjenja u isporukama vakcina protiv korona virusa, najavio je šef italijanskog kriznog štaba Domeniko Arkuri (Domenico Arcuri).\nPremijer Severne Makedonije Zoran Zaev saopštio je danas da je Srbija makedonskim građanima ponudila najmanje 8.000 vakcina fajzera i da se pregovara i o drugim vakcinama.\nPiše: Beta 18. 1. 2021.


obrazovanje Archives - Dijaspora na vezi - Dijaspora na vezi\nobrazovanje Archives - Dijaspora na vezi\nTag Archive: obrazovanje\nRadionica “Kako uređivati Vikipediju?” na Palama\nU četvrtak 30. novembra, od 16 do 20 sati, u sali 206 Filozofskog fakulteta Univerziteta u Istočnom Sarajevu na Palama biće održana “Vikimedijina” uređivačka radionica. Radionica “Kako uređivati Vikipediju?” predstavlja projektnu aktivnost “Vikimedijinog” obrazovnog programa u Republici Srpskoj, koji se sprovodi u organizaciji “Vikimedijine zajednice Republike Srpske” (VZRS). Osnovni cilj…\nTokom manifestacije “Dan jezika” u Lincu, na poziv Srpskog kluba sporta i kulture “Nikola Tesla” iz tog grada, predsednik Srpskog prosvjetnog i kulturnog društva “Prosvjeta” iz Beča Srđan Mijalković je u prostorijama Kluba održao predavanje na temu “Razvoj i značaj srpskog jezika u Evropi”. Osim predavanja, Mijalković je predstavio i…\nTV najava: Srpski studenti u Minesoti (“TV minijature”, RTS SAT)\nOvo je priča o uspešnim mladim akademcima Univerziteta u Minesoti, blizancima Marku i Maji Doder. Oni su lepa slika Srbije u svetu. Brat i sestra Marko i Maja Doder iz Beograda su među najboljim studentima Univerziteta u Minesoti, SAD. Razgovor sa njima za Program za dijasporu Radio-televizije Srbije emitovan je…\nNa naučnoj konferenciji sa međunarodnim učešćem “Nauka i savremeni univerzitet” (NISUN), koja je nedavno po šesti put okupila domaće i strane naučnike na Filozofskom fakultetu u Nišu, doktorand Ivan Kalauzović održao je zapaženo predavanje o ulozi rasejanja u očuvanju nacionalne kulturne baštine. Zahvaljujući istraživačima, dijaspora sve više postaje nezaobilazna tema…


Vučić predložio da Jorgovanka Tabaković ostane guverner Narodne banke Srbije - Sve o Srpskoj\nVučić predložio da Jorgovanka Tabaković ostane guverner Narodne banke Srbije\nSKUPŠTINI PREDOČIO DA JE PREPORUČUJU „OSTVARENI REZULTATI“\nPREDSJEDNIK Srbije Aleksandar Vučić predložio je Skupštini Srbije da funkciju guvernera Narodne banke Srbije (NBS) i u narednom šestogodišnjem mandatu obavlja Jorgovanka Tabaković.\nJorgovanka Tabaković je na čelu NBS od avgusta 2012. godine, u to vreme je bila potpredsjednik Srpske napredne stranke, ali je poslije preuzimanja dužnosti, u skladu sa Zakonom o NBS, prestala da obavlja stranačke funkcije.\nPrema nedavno usvojenim izmjenama Zakona o NBS, funkcioneri centralne banke se biraju najkasnije do isteka mandata prethodnog funkcionera, a najranije 120 dana prije isteka tog mandata, kako bi se obezbijedio kontinuitet rada NBS.\nU obrazloženju predloga za Tabakovićeva ostane guverner i u narednom mandatu Vučić je naveo da je preporučuju ostvareni rezultati, prije svega u očuvanju makroekonomske stabilizacije u saradnji sa Vladom Srbije i drugim nadležnim institucijama, uz punu koordinaciju monetarne i fiskalne politike.\nIstaknuto je da je inflacija u prethodnih pet godina očuvana na prosječnom nivou od dva odsto, što je u rangu najstabilnijih evropskih država, da su kamatne stope na kredite privredi i stanovništvu spuste na najniži nivo, da je očuvana relativna stabilnost deviznog kursa a učešće problematičnih kredita i ukupnim bankarskim pozajmicama spušteno na najniži nivo.\nO izboru guvernera, kao i viceguvernera NBS, Skupština Srbije raspravljaće sutra na vanrednoj sjednici.


“Novi dan”, singl i spot grupe The Lates - Rock SvirkeRock Svirke\n“Novi dan”, singl i spot grupe The Lates\nPerspektivni sastav The Lates iz Beograda snimio spot za prvi zvanični singl „Novi dan“.\nThe Lates su kvintet koji čine pevač Miloš Đordević, gitarista Jovan Mitrović, Nemanja Stanković koji svira bas gitaru, a za bubnjevima je indonežanin nastanjen u Beogradu Joshua Arjono.\nTekst za pesmu „Novi dan“ napisao je Miloš Đorđević, dok je muzika nastala kao plod kreacije Jovana Mitrovića.\n„Pesma je nastala u toku ove godine i ubrzo smo odlučili da upravo „Novi dan“ bude naš prvi singl, a nakon toga usledilo je snimanje spota kako bismo se i vizuelno približili publici. „Novi dan“ govori o svakodnevnom životu devojke koja ne može da izađe iz posla kojim se bavi. Svakog dana tu su drugi ljudi, nova lica, ali se njen život svodi na jednu stvar. Kroz razne načine pokušava da nađe smisao, da se oseti živom, al’ ponovo dolaze jutra i sve kreće ispočetka.“ – upoznaje nas sa detaljima pesme Miloš Đorđević, pevač sastava The Lates i autor teksta.\n„Novi dan“ u audio formi može se preuzeti odavde:\nLates – Novi Dan by tmmpromo\nOsnova The Lates pristupa posmatrajući iz ugla žanrovske prizme je rock, ali ovakvu definiciju treba tek uslovno prihvatiti, jer njihov rock predstavlja „rastegljiv“ pojam, pri čemu se kroz songove promiču i razni drugi elementi, od alter varijacija, prego garage, pa i grunge tendencija. Ipak, jasan i odlučan stav i pristup muzici koju interpretiraju, definišu ih kao grupu koja ima postavljen cilj i njemu svom silinom teži.


Horoskopski znaci i vožnja, ko su najbolji, a ko najgori vozači?\nIstraživanje, koje je nedavno sprovedeno u Americi na uzorku od čak 100.000 ispitanika, pokazalo je kako se vozači ponašaju u saobraćaju u odnosu na svoje znake u horoskopu. Među brojnim zanimljivim istraživanjima koja se svakodnevno sprovode širom sveta (ponajviše u SAD), nije mali broj onih koja se odnose na saobraćaj, automobile i automobilizam. Rezultati su pokazali da su za najveći broj saobraćajnih prekršaja odgovorni vozači rođeni u znaku Riba, zatim Ovnovi, Vodolije, Jarčevi i Vage. Najmanje u saobraćajnim nesrećama učestvuju Blizanci, Rakovi i Lavovi.\nKako ostati skoncentrisan tokom duge vožnje\nPoznato je da vožnja u stanju umora može biti izuzetno opasna jer dovoljna je samo jedna sekunda loše koncentracije, da već dođe do nesreće sa fatalnim ishodom. Zato, ako se osećate pospano, umorno ili na bilo koji način loše, najbolje bi bilo da ne sedate za volan. Ali ako baš morate, pokušaćemo da vam pomognemo savetima kako da ostanete skoncenrisani tokom duge vožnje.


vežbanje : Južne vesti\nNapornim treninzima Nišlija u Americi "lebdi" kao Supermen\n14:00, 25. 3. 2018.\nPosebnu tehniku skakanja, koja mu omogućava da nekoliko trenutaka lebdi u vazduhu u vodoravnom položaju, Nišlija Aleksandar Stamenković iskoristio je za pravljenje fotografija poput junaka Supermena. U tome mu pomaže “calisthenics“, set ekstremno teških vežbi u kratkom vremenskom periodu, kojima podučava i druge, jer je personalni trener u Njujorku.\nIzmenjeni termini za besplatno korišćenje teretane i bazena za mlade\n11:14, 6. 6. 2017.\nSportsko-rekreativni centar Indeks, na Gradskom polju, od sada će biti mesto na kome će mladi moći besplatno da treniraju u utorak i petak, od 9 do 11 sati, dok je novi termin za korišćenje bazena “Čair” ponedeljak i sreda od 16:30 do 17:30, saopštili su iz udruženja Studentske i omladinske fizičke aktivnosti (SOFA), koje je organizovalo besplatan sport za mlade Nišlije.\nŠkola trčanja otvorena i u Nišu\n13:59, 19. 4. 2017.\nZa sve one koji bi želeli da unesu fizičku aktivnost u svoj život rekreativnim trčanjem, a nemaju društvo ili nisu sigurni kako i sa kojim vežbama da ga kombinuju, u Nišu je otvorena Škola trčanja. Treninzi su tri puta nedeljno na otvorenom, a mogu se priključiti svi, bez obzira na iskustvo i kondiciju.\nJavni čas vežbanja u Niškoj Banji\n16:40, 7. 9. 2015.\nOni koji žele da vežbaju uz instrukcije stručnjaka, uživaju u šetnji i vide koje su to preventivne vežbe za decu mogu doći u utorak 8. septembra na plato kod fontane u Niškoj Banji gde će biti održan javni čas vežbanja.\n15:38, 7. 9. 2014.\nU ponedeljak, 8. septembra, od 9.45 sati na platou kod fontane u Niškoj Banji biće održan javni čas vežbanja, čime će biti obeležen Međunarodni dan fizioterapeuta.\n15:31, 17. 5. 2021.\nU Leskovcu, Vlasotincu i Lebanu policija privela 4 pijana vozača, trojica izazvala saobraćajke\n15:28, 17. 5. 2021.\nZbog nasilničke vožnje i 2,64 promila alkohola u krvi vozač dobio 30 dana zatvora, novčanu kaznu i zabranu\n14:15, 17. 5. 2021.\nNa hitnoj sednici niškog parlamenta i o subvencijama za građane za zamenu kotlova\n08:59, 17. 5. 2021.\nU Naučno-tehnološkom parku izložba o Milutinu Milankoviću


Vulin: Republika Srpska je garant opstanka Srba u BiH – NovostiDana.rs\nVulin: Republika Srpska je garant opstanka Srba u BiH\nOsnivačkа Skupštinа Saveza Krаjiških udruženja u Srbiji\nVulin: Вeoma značajno udruživanje i ujedinjavanje udruženja svih ljudi koji dele ne samo zajedničko poreklo nego i zajedničku ljubav prema gradu i državi u kojoj žive\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin prisustvovao je danas Osnivačkoj Skupštini Saveza Krajiških udruženja u Srbiji, koja je održana u velikoj sali Skupštine AP Vojvodine.\nNOVI SAD – Ministar za rad, zapošljavanje, boračka i socijalna pitanja u Vladi Republike Srbije Aleksandar Vulin prisustvovao je danas Osnivačkoj Skupštini Saveza Krjiških udruženja u Srbiji, koja je održana u velikoj sali Skupštine AP Vojvodine.\nVulin je tom prilikom rekao novinarima da je Republika Srpska garant opstanka srpskog naroda u Bosni i Hercegovni i da je očuvanje Republike Srpske jedan od spoljnopolitičkih prioriteta Vlade Republike Srbije.\nKomentarišući formiranje Saveza Krajišnika Vulin je rekao da je veoma značajno udruživanje i ujedinjavanje udruženja svih ljudi koji dele ne samo zajedničko poreklo nego i zajedničku ljubav prema gradu i državi u kojoj žive.\n„Ti procesi su posebno značajni sada kada se sve više javljaju glasovi da bi Dejtonski sporazum trebalo ukinuti ili ga skrajnjuti u stranu, a samim tim bi Republika Srpska bila ili ukinuta ili skrajnuta što ne smemo dozvoliti“, rekao je Vulin.\nOn je naglasio da je posebno zabrinut zbog stavova koji se u poslednje vreme mogu sve češće čuti – da je Republika Srpska nastala na zločinu i da je zbog toga treba ukinuti.\n„Ti koji zagovaraju takav stav namerno zaboravljaju činjenicu da je Republika Srpska nastala kao otpor zločinu, kao otpor ponavljanju jasenovačkog zločina“, istakao je Vulin.\nČlanovima osnivačke Skupštine Saveza Krajišnika obratio se i član Gradskog veća Novog Sada zadužen za kulturu Vanja Vučenović koji je rekao da je formiranje tog saveza izuzetno značajno jer će objediniti rad svih udruženja ljudi koji vode poreklo iz Krajine, čime će taj rad biti efikasniji.\nSavez Krajiških udruženja u Srbiji čine prestavnici 17 udruženja građana, a za predsednicu Saveza izabrana je Ranka Srdić – Milić, dok je potpredsednik Slaviša Rujević.\nSavez Krajišnika je, kako stoji u njegovom Statutu, nevladina, nestranačka, humanitarna, nedobitna centralna i zajednička organizacija zavičajnih udruženja – kolektiviteta Krajišnika u Srbiji.\nUCESNICI OSNIVACKE SKUPSTINE KRAJISKIH UDRUZENJA\nOSNIVACKA SKUPSTINA KRAJISKIH UDRUZENJA


Upoznaj moju zemlju: Književne preporuke 10 ambasadora | CityMagazine\nUpoznaj moju zemlju: Književne preporuke 10 ambasadora\nPriprema za putovanje u stranu zemlju često ume da bude naporna. I ne mislimo samo na izbor agencije, smeštaja i načina transporta. Takođe je potrebno saznati i kako stvari funkcionišu u zemlji koju posećujemo, mentalitet ljudi, kulturu ponašanja i šta bi sve trebalo da izbegavamo da radimo kada se jednom nađemo tamo.\nS tim u vidu, ljudi odgovorni za aplikaciju za učenje stranih jezika Babbel su došli na veoma originalnu ideju. Naime, oni su tražili od ambasadora različitih zemalja u SAD da izaberu knjige koje na najbolji način prikazuju njihovu domovinu ljudima koji će je prvi put posetiti. Evo kako izgledaju književne preporuke 10 ambasadora obuhvaćenih anketom.\nRobert Seethaler „Trafikant“\n„Roman Trafikant Roberta Seethaler se dešava 1937, tik pre nemačke okupacije. Glavni lik je sedamnaestogodišnjak Franc, koji se iz svog rodnog mesta seli u Beč kako bi postao šegrt u prodavnici. Nenametljiva mudrost i iskrenost ove knjige su ostavile veliki utisak na mene.“ – Volfgang A. Valdner, ambasador Austrije u SAD\nStefan Hertmans „Slikar i rat“\n„Slikar i rat je roman o tri generacije Belgijanaca. U njegovom fokusu je stanje u zemlji nakon Prvog svetskog rata i položaj slikara u njoj. Slikar i rat je obavezno štivo za svakog posetioca Belgije koji voli istoriju i umetnost.“ – Dirk Voters, ambasador Belgije u SAD\nIsabel Aljende „Kuća duhova“\n„Kuća duhova se osvrće na turbulentne sedamdesete u Čileu. Ovaj period je prikazan iz ugla jednog zemljoposednika i njegove ćerke.“ – Huan Gabrijel Valder, ambasador Čilea u SAD\nPeter Heg „Osećaj gospođice Smile za sneg“\n„Osećaj gospođice Smile za sneg je krimi roman koji se dešava u Kopenhagenu. To je knjiga koja se između ostalog bavi odnosom danske i grenlandske kulture, i s tim povezano, pitanjima jezika i identiteta.“ – Lars Gert Los, ambasador Danske u SAD\nNikos Kazancakis „Sloboda ili smrt“\nHaris Lalakos, ambasador Grčke u SAD, svim posetiocima njegove domovine preporučuje da pročitaju knjigu Sloboda ili smrt Nikosa Kazancakisa. Objavljen 1953, ovaj roman se bavi pobunom Krićana protiv Osmanlijskog carstva 1889.\nLuiz Benet „Izabrane pesme“\n„Izabrane pesme pružaju jedinstven uvid u jamajčansku kulturu i identitet“ – Odri Patris Marks, ambasador Jamajke u SAD\nKolum Meken „Transatlantik“\nAmbasadorka Irske u SAD, En Anderson, preporučuje knjigu Transatlantik Koluma Mekena. Ovaj roman čine tri isprepletane priče. Prva se dešava 1919. i opisuje prva putovanja avijatičara iz Irske preko Atlantskog okeana. U drugoj je opisan dolazak Frederika Daglasa u Irsku 1845, dok se treća bavi okončanjem sukoba između Severne Irske i Republike Irske 1998. godine.\nGabrijel Garsija Markes „Sto godina samoće“\nZa ambasadora Kolumbije u SAD, Huana Karlosa Pinzona, knjiga broj jedan za sve koji nameravaju da posete ovu zemlju je remek delo Gabrijela Garsije Markesa, Sto godina samoće.\nDomink Lapijer i Leri Kolins „Sloboda u ponoć“\nNavtej Sarna, ambasador Indije u SAD, preporučuje knjigu Slobada u ponoć, objavljenu 1975. Ona opisuje dešavanja tokom borbe naroda ove zemlje za nezavisnost od Britanske imperije krajem ’40-ih godina prošlog veka.\nJu Nesbe „Sneško“\n„Od svih romana Jua Nesbea o detektivu Heriju Holu, Sneško mi je najdraži“ – Kari R. As, ambasador Norveške u SAD\nKreativni centar: Početak nečeg velikog\nMeđunarodni salon knjiga u Novom Sadu\nNova književna izdanja: Retro u 12 slika preporuke · putovanja · romani · turizam\nNova književna izdanja: Retro u 12 slika\nZbirka Bohumila Hrabala prvi put na srpskom


Niški aerodrom pripojen Aerodromima Srbije - Infobrif\nObjavljeno 19.10.2019. u 14:58 poslednja izmena 19.10.2019. u 15:00\nAerodrom Кonstantin Veliki u Nišu i Aerodrom Morava u Kraljevu od 19. oktobra, imaju jedinstvenog operatera, čime je okončan i postupak realizacije Odluke o statusnoj promeni pripajanja niškog aerodroma privrednom društvu „Aerodromi Srbije“, saopštilo je to privredno društvo.\n„Aerodromi Srbije“ doo Niš preuzimaju sva prava i obaveze prema trenutno zaposlenima na aerodromu „Кonstantin Veliki“ čije ime ostaje isto, bez obzira na promenu osnivača i oni će nastaviti da obavljaju svoje radne obaveze bez prestanka.\nZaplena na aerodormu u Nišu: Putnica iz Švedske pokušala da…\nVlada Srbije donela odluku – u ovom gradu će biti…\nSva prava, obaveze i odgovornosti iz ugovora koje je zaključilo preduzeće „Aerodrom Niš“, ne samo sa avio-kompanijama, već i sa svim ostalim dobavljačima i korisnicima usluga, preći će u privredno društvo „Aerodromi Srbije“ doo Niš.\nAerodorom "Konstantin Veliki"Aerodromi Srbije\nU Batajnici održan prikaz „Sloboda 2019“\nSaša Radulović ponovo izabran za predsednika DJB\nZaplena na aerodormu u Nišu: Putnica iz Švedske pokušala da prokrijumčari vrednu…\nVlada Srbije donela odluku – u ovom gradu će biti sedište „Aerodroma…


Nastavlja se potraga za nestalim malezijskim avionom MH370\nPotpisivanje sporazuma o nastavku traganja za malezijskim avionom na letu MH370\nMalezija I jedna privatna kompanija sa sedištem u Sjedinjenim Državama će nastaviti potragu za olupinom aviona Malezijske avio-kompanije na letu MH 370, gotovo četiri godine posle njegovog nestanka sa 293 putnika I članova posade.\nMalezijski zvaničnici su u sredu učestvovali na ceremoniji potpisivanja sporazuma sa kompanijom Ošen Infiniti.\nRodjak jednog od putnika na tom letu od Kuala Lumpura do Pekinga 8. marta 2014., bio je oprezno srećan povodom nastavka portage.\nKompanija za istraživaje morskog dna će sprovesti privatnu potragu za tim avionom u području od 9.700 kvadratnih milja, koje je identifikovao panel eksperata. Potraga će se odvijati uz pomoć flotile od osam autonomnih podvodnih vozila, dronova koji su prepuni brojnih senzora, detektora I kamera, naveo je Oliver Planket direktor kompanije Ošen Infiniti.\nAustralija, Kina i Malezija su okončale bezuspešnu potragu koja je koštala 200 miliona dolara pre gotovo godinu dana posle 1.064 dana traganja. U finalnom izveštaju je zaključeno da vlasti nisu bile bliže saznanju zašto je avion nestao, niti koja je njegova tačna lokacija.


Rogatica Home Page - Bošnjačka djeca moraju obilježavati "srpsko jedinstvo"\nBošnjačka djeca moraju obilježavati "srpsko jedinstvo"\nKategorija: BiH Objavljeno: utorak, 07 Septembar 2021 19:51 Autor rogatica.com Klikova: 144\nObrazovni proces u bh. entitetu Republika Srpska je u cijelosti prilagođen djeci srpske nacionalnosti, a bošnjačkoj se uskraćuju osnovna prava, pravo na bosanski jezik, nacionalnu grupu predmeta... Na već viđenu diskriminaciju i apartheid, sada se otišlo i korak dalje, te se bošnjačkoj djeci nameće i srpsko jedinstvo, kao obavezna edukacija u okviru nastavnog plana i programa.\nApartheid pod Dodikovom vlašću\n- U Republici Srpskoj i Republici Srbiji se 15. septembra obilježava Dan srpskog jedinstva, slobode i nacionalne zastave. Navedenog datuma se obilježava i proboj Solunskog fronta, te je izabran i za obilježavanje ovih važnih tekovina koje za srpski narod predstavljaju sinonim slobode i nezavisnosti – navodi se u dopisu Zavoda.\nPreporuka je da se u periodu od 7. do 15. septembra u svim školama posebna pažnja posveti sadržajima u vezi s "navedenim temama, te da se kroz niz aktivnosti u školama ožive sjećanja na historijske ličnosti i događaje koji su doprinijeli slobodi, nezavisnosti i jedinstvu srpskog naroda".\nOd direktora škola se traži da sve aktivnosti koje provedu "potkrijepe videozapisima, fotografijama, pisanim materijalima i likovnim radovima".\nŠta znači čas o "srpskom jedinstvu" za čisto bošnjačka odjeljenja u školama u Kozarcu, Kotorskom, Kamenici kod Teslića, Janji, za bošnjačku djecu u Srebrenici, Bratuncu, Zvorniku...\nObrazovni proces u bh. entitetu Republika Srpska je u cijelosti prilagođen djeci srpske nacionalnosti, a bošnjačkoj se uskraćuju osnovna prava, pravo na bosanski jezik, nacionalnu grupu predmeta...\nVlast u bh. entitetu Republika Srpska, ohrabrena svim dosadašnjim mlakim reakcijama međunarodne zajednice, svake školske godine potezima koje povlači šalje poruke Bošnjacima da njima i njihovoj djeci nije mjesto tu, naravno, ukoliko ne žele prihvatiti pravila "srpskog sveta".


Inspekcija rada otkrila 2.253 firme koje nisu prijavile radnike – RTV SUNCE Arandjelovac\nHome » Aranđelovac » Inspekcija rada otkrila 2.253 firme koje nisu prijavile radnike\nZa samo četiri meseca Inspekcije rada otkrila je više od 2.500 firmi koje ili rade ilegalno ili zapošljavaju radnike na crno.\nPo podacima objavljenim na sajtu Ministarstva rada, zapošljavanja, boračke i socijalne politike, od 3. septembra do 31. decembra prošle godine u Srbiji je otkriveno 308 neregistrovanih firme i čak 2.253 poslodavca koji su upisani u registar Agencije za privredne registre, a koji zapošljavaju radnike na crno.\nVećina otkrivenih neregistrovanih firmi bavi se frizerskim i kozmetičkim uslugama, popravkom automobila, trgovinom, ali i građevinarstvom i izgradnjom stambenih i nestambenih objekata, piše Dnevnik.\nInspekcija je neprijavljenim firmama naložila ili da se redovno registruju u APR-u ili im zabranila rad.\nPoslodavcima koji su legalno prijavljeni u APR-u, a zapošljavaju radnike na crno naloženo je da ih prijave u obavezno socijalno osiguranje, protiv njih je pokretnut prekšajni posutpak, a ima i onih kojima je naloženo zatvaranje s obzirom na to da su već ranije kršili zabranu zapošljavanja radnika bez prijave.\nPrethodna: Građani koji sami uplaćuju u PIO da namire zaostale rate\nSledeća: RTV Sunce – Uhapšena četiri najveća dilera droge u Aranđelovcu


Field: Zajedno ćemo se boriti sa posljedicama pandemije\n29.05.2020 / 16:39 KORONAVIRUS - Ambasador Velike Britanije\nAmbasador Velike Britanije u BiH Matthew Field posjetio je Općinu Foča u FBiH kako bi korisnicima projekta “Hitna asistencija za starije osobe” uručio pakete sa prehrambenim i drugim artiklima.\nOvaj projekat u 15 lokalnih zajednica u BiH realizira organizacija CRS, uz pomoć Odjeljenja Ujedinjenog kraljevstva za međunarodni razvoj (DfID) i Fondacije IKEA. Korisnike u općini Foča u FBiH Field je posjetio u društvu sa predstavnicom CRS-a za BiH, Debrom Shomberg i načelnikom Općine Foča u FBiH Zijadom Kunovcem.\n- Zahvaljujući DfID fondu Vlade Velike Britanije, u prilici smo da odgovorimo na najhitnije potrebe osjetljivih kategorija društva, naročito starih osoba. Hvala CRS-u i predstavnicima lokalnih zajednica, koji su pomogli u ovome. Ovo su izuzetne okolnosti i posljedice pandemije se osjete u cijelom svijetu. Britanska ambasada od samog početka radi na preusmjeravanju podrške i rada naših projekata kako bi na najbolji način odgovorila na novonastale okolnosti.\nPored direktne podrške, učestvujemo i u podršci koju pružaju MMF, Svjetska banka, UN i druge agencije, te smo uključeni i u globalne aktivnosti na pronalasku vakcine. Zajedno smo u ovome i zajedno ćemo se boriti sa posljedicama – kazao je ambasador Field.\nAmbasadoru Velike Britanije zahvalio se i Dževad Merkez, penzioner koji se prije osam godina vratio na svoje imanje u Cvilinu kod Ustikoline.\n- Svaka pomoć penzionerima danas dobro dođe - kazao je Merkez, jedan od oko 8.000 korisnika ove vrste hitne pomoći za starije osobe u BiH.


BRILJANTI KOŠARKAŠI u finalu, sedma medalja za Srbiju! - Nova Borba\nBRILJANTI KOŠARKAŠI u finalu, sedma medalja za Srbiju!\nKošarkaška reprezentacija Srbije plasirala se u finale Olimpijskih igara u Riju, pošto je rano jutros u polufinalu, briljantnom igrom, savladala Australiju 87:61 (16:5, 19:9, 31:24, 21:23).\nPredvođeni fenomenalnim Milošem Teodosićem, srpski košarkaši održali su čas Australijancima, odbrana je bila neverovatna (samo 14 primljenih poena u prvom poluvremenu), a napad briljantan.\nNe pamti se da je ikad jedna ekipa u polufinalu Olimpijskih igara ovako "razbila" rivala i na najbolji način mu se revanširala za poraz u grupnoj fazi.\n"Spremili smo meč dobro, momci su do perfekcije odradili, zaustavili smo njihovog najboljeg "plejmejkera" Boguta. Odigrali smo pravu odbranu, samo 14 poena za poluvreme, ne pamtim da se to desilo. Presrećan sam, prezadovoljan, miran. Volim ove momke, ovu zemlju, ovaj dres i uživaću u medalji koja god dođe", rekao je Đorđević neposredno posle meča za RTS.


Ministar Konjević sjutra sa zamjenikom pomoćnika državnog sekretara američkog Stejt dipartmenta Hojt Jiem\nMinistar unutrašnjih poslova Raško Konjević sastaće se sjutra, 23. oktobra 2014. godine sa zamjenikom pomoćnika državnog sekretara američkog Stejt dipartmenta Hojt Jiom (Hoyt Yee), koji će boraviti u službenoj posjeti Crnoj Gori.\nMinistar Konjević i direktor Stojanović danas na pres konferenciji povodom hapšenja S.K.\nMinistar unutrašnjih poslova Raško Konjević i direktor Uprave policije Slavko Stojanović održaće danas pres konferenciju povodom hapšenja crnogorskog državljanina S.K.\nKonferencija za medije povodom vježbe „IPA MNE QUAKE 2014“\nMeđunarodna terenska vježba sa scenariom zemljotresa „IPA MNE QUAKE 2014“, biće organizovana u Podgorici od 20. do 24. oktobra, kao dio projekta „Civilna zaštita za zemlje kandidate i potencijalne kandidate“. Tim povodom biće održana pres konferencija u Direktoratu za vanredne situacije Ministarstva unutrašnjih poslova u ponedjeljak, 20.oktobra 2014. u 12:00h (Plava zgrada u ulici Ilije Plamenca bb, kod Dak petrol pumpe na Zabjelu).\nMUP obilježava Međunarodni dan smanjenja rizika od katastrofa\nMinistarstvo unutrašnjih poslova Crne Gore sjutra, 13. oktobra, obilježava Međunarodni dan smanjenja rizika od katastrofa. Tim povodom predstavnici Direktorata za vanredne situacije MUP-a u saradnji sa Ministarstvom prosvjete organizovaće predavanje na temu „Smanjenje rizika od katastrofa sa akcentom na poplave“, i podijeliće promotivni materijal u nekoliko crnogorskih osnovnih škola.\nKosovski i crnogorski biometrijski timovi zajedno rješavaju status IRL u Crnoj Gori\nOsmočlani mobilni biometrijski tim Ministarstva unutrašnjih poslova Kosova doputovao je u Crnu Goru i počeo rad na verifikacijama i izdavanju osnovne dokumentacije interno raseljenim licima sa Kosova. Timovi će odvojeno raditi do 3.oktobra u Kampu Konik na periferiji Podgorice, a četvrti-mobilni, u opštinama Nikšić, Pljevlja, Rožaje, Berane, Bar i Herceg Novi.\nSJUTRA POTPISIVANJE SPORAZUMA O OPERATIVNOJ I STRATEŠKOJ SARADNJI IZMEĐU CRNE GORE I EUROPOLA\nMinistar unutrašnjih poslova Crne Gore Raško Konjević i direktor Uprave policije Slavko Stojanović boraviće sjutra u zvaničnoj posjeti EUROPOL-u u Hagu, gdje će se sastati sa direktorom te institucije Robom Vejnrajtom. Ministar Konjević i direktor kancelarije evropske policije Vejnrajt potpisaće Sporazum o operativnoj i strateškoj saradnji između Crne Gore i EUROPOL-a.\nSastanak generalnih direktora za civilnu zaštitu u Rimu\nSastanak generalnih direktora za civilnu zaštitu zemalja članica EU, Evropskog ekonomskog prostora (EEA) i zemalja kandidata i potencijalnih kandidata, zemalja Zapadnog Balkana i Turske, održaće se, u periodu od 29. do 30. septembra 2014. godine u Rimu, Republika Italija.\nSjutra okrugli sto na temu „Razvoj nevladinih organizacija – aktuelno stanje i perspektive“\nU organizaciji Ministartsva unutrašnjih poslova i OSCE misije u Crnoj Gori sjutra, 24. septembra 2014. godine sa početkom u 10:00h u hotelu Ramada u Podgorici održaće se okrugli sto na temu „Razvoj nevladinih organizacija – aktuelno stanje i perspektive“.\nMinistar Konjević u zvaničnoj posjeti Francukoj\nMinistar unutrašnjih poslova Raško Konjević otputovao je u zvaničnu posjetu Parizu gdje će se sastati sa francuskim ministrom unutrašnjih poslova Bernarom Kazanevom. Ovo će biti prvi zvaničan susret ministara unutrašnjih poslova Crne Gore i Francuske.\nSastanak ministara unutrašnjih poslova Crne Gore i Republike Makedonije Raška Konjevića i Gordane Jankuloske\nMinistar unutrašnjih poslova Raško Konjević sastaće se u ponedjeljak 15. septembra sa ministarkom unutrašnjih poslova Republike Makedonije Gordanom Jankuloskom kako bi razmijenili iskustva o evropskim integracijama dvije zemlje, regionalnoj saradnji u toku turističke sezone i potpisali Sporazum o međusobnom priznavanju vozačkih dozvola.


Izetbegović: Alija je predvidio da muslimanski svijet neće ostati u podaničkoj poziciji - TK PORTAL\nIzetbegović: Alija je predvidio da muslimanski svijet neće ostati u podaničkoj poziciji\nPredsjednik Stranke demokratske akcije (SDA) Bakir Izetbegović učestvovavo je danas putem videolinka na online konferenciji Evropskog Muslimanskog Foruma na temu “Umet u postpandemijskom periodu: Mišljenja lidera”.\nKoneferciju je otvorio Anvar Ibrahim, predsjednik “Partije narodne pravde” iz Malezije koji je ujedno član počasnog odbora Evropskog Muslimanskog Foruma.\nU nastavku obraćanja Izetbegović je naglasio da muslimanski lideri prvenstveno moraju zaustaviti međusobne ratove i nasilje muslimana jednih nad drugima, da bi zatim mogli zaustaviti nasilje koje nad muslimanima čine drugi.\nPored toga, istaknuo je, da muslimanski lideri moraju osigurati slobodu i prostor za mladu, slobodoumnu i dobro obrazovanu generaciju muslimana koja zaslužuje da živi u otvorenim umjesto u zatvorenim duštvima, koja zaslužuje vladavinu zakona umjesto vladavine jedne osobe, pravdu umjesto opresije i korupcije.\nThe post Izetbegović: Alija je predvidio da muslimanski svijet neće ostati u podaničkoj poziciji appeared first on usn.ba.\nPrevious Previous post: Aleksandar Vučić: “Nešto se čudno dešava, svi se naoružavaju u regionu”\nNext Next post: Širom Bosne su izgledni pljuskovi i grmljavina,a u Hercegovini pretežno sunčano


NOVA ODLUKA UPRAVNOG SUDA SRBIJE: Nema četvrtog glasanja na Šipurskim livadama u Šapcu, potrvđena pobeda SNS-a | Novosti.RS\nNa odluku GIK-a, žalbu su uputili predstavnici ZZS Nebojše Zelenovića, primedbujući da je nezakonita jer organ, odnosno Komisija, koja je u konkretnom slučaju postupala, navodno, nije bila sastavljena na propisan način.\nInače, 10 članova GIK-a u stalnom i proširenom sastavu i sekretar (svi predstavnici ZZS), su 7. oktobra podneli ostavke. Ali, na novoj sednici, u prisustvu preostalih 11 članova, poništena je prethodna odluka i doneta nova - da se izbori u Šipurskim livadama neće opet ponavljati.\nUpravnom sudu su, kako saznajemo, predstavnici ZZS u međuvremenu uputili još tri žalbe – još jednu na regularnost odluke GIK-a o Šipurskim livadama, na izborni proces u Drenovcu i u Ševaricama.\nU Šapcu se očekuje da maratonski izbori budu okončani ovih dana. Nova Skupština grada mogla bi biti održana do kraja ovog meseca.\nponovljeni izbori u Šapcu Šabac glasanje gradska izborna komisija u Šapcu Nebojša Zelenović Upravni Sud Srbije


Jedinstvena ponuda Crne Gore predstavljena u Kijevu | Share Montenegro\nHome Novosti Jedinstvena ponuda Crne Gore predstavljena u Kijevu\nNow reading: Jedinstvena ponuda Crne Gore predstavljena u Kijevu\nJedinstvena ponuda Crne Gore predstavljena u Kijevu\nMinistarstvo održivog razvoja i turizma i Nacionalna turistička organizacija Crne Gore, u saradnji sa Ambasadom Crne Gore u Ukrajini, lokalnim turističkim organizacijama i turističkom privredom organizovali su prezentaciju turističke ponude Crne Gore, 11. aprila, u Kijevu u Ukrajini.\nNa prezentaciji su, uz prisustvo predstavnika Vlade i Vrhovne Rade Ukrajine, učešće uzeli i predstavnici turističke privrede Ukrajine, najznačajniji turoperatori, turističke agencije, avio kompanije i renomirani ukrajinski mediji.\nPrisutnima su se obratili ambasador Crne Gore u Ukrajini, Ljubomir Mišurović, direktorica Nacionalne turističke organizacije Crne Gore Željka Radak Kukavičić, direktorica Direktorata za razvoj konkurentnosti i investicije u turizmu u Ministarstvu održivog razvoja i turizma Olivera Brajović i predstavnici turističkih organizacija Bara i Budve.\nOni su prisutne upoznali sa prirodnim i kulturnim vrijednostima našeg podneblja, jedinstvenim lokalitetima, saobraćajnom povezanošću naših zemalja kao i sa turističkom ponudom za ovu godinu.\nPored prezentacije, organizovana je i poslovna radionica (workshop) za predstavnike turističke privrede, tokom kojeg su crnogorske agencije i hoteli održali B2B sastanke sa ukrajinskim turoperatorima, agencijama i avio prevoznicima u cilju ugovaranja buduće saradnje u organizovanom dolasku ukrajinskih turista. Nakon toga, za prisutne zvanice upriličen je koktel sa degustacijom autohtonih crnogorskih proizvoda.\nIstog dana, predviđeni su sastanci sa predstavnicima Vlade Ukrajine, Vrhovne Rade, dok će narednog dana biti organizovan susret sa predstavnicima Kijevske gradske administracije u cilju dodatnog unapređenja saradnje dvije države.\nTržište Ukrajine za Crnu Goru je značajno s obzirom na to da je po broju ostvarenih noćenja među najzastupljenijim kada su u pitanju evropske zemlje.\nU 2018. Crnu Goru je posjetilo oko 90 000 turista iz Ukrajine koji su ostvarili oko 483 000 noćenja što je rast od oko 10 % u odnosu na 2017.\nTuristi iz Ukrajine zauzimaju četvrto mjesto kada su u pitanju ostvarena noćenja stranih turista tokom 2018.\nPromociji turističke ponude Crne Gore u Kijevu, pored predstavnika Ministarstva održivog razvoja i turizma, NTO CG i lokalnih turističkih organizacija Bara i Budve, prisustvovali su predstavnici “Luke Bar”, kompanije “Beppler&Jacobson“, hotela „Falkensteiner“ , „Korali“ i „La Perla Hotel & Villas“ kao i predstavnici agencija „Montenegro tourist servise“, „R-tours“, „Talas M“, „Prometheus travel“ i „Next travel“.\nNaslovna fotografija: Mirjana Pelevic\nWizz Air nastavlja da pomaže ukrajinskim izbjeglicama\nWizz Air je objavio da ima još dosta besplatnih mjesta za ukrajinske izbjeglice na svim letovima do kontinentalne Evrope sa polaskom iz zemalja koje se graniče sa Ukrajinom (Poljska, Slovačka, Mađarska, Rumunija). Ova avio-kompanija je takođe produžila period ...\nNTO: Rat u Ukrajini negativno će uticati na sezonu\nRat u Ukrajini negativno će se odraziti na turističku sezonu u Crnoj Gori, ocijenili su iz Nacionalne turističke organizacije i dodali da se može očekivati pad broja ruskih i ukrajinskih turista tokom ljetnje sezone. U kojoj mjeri se može očekivati pad broj...\nWizz Air podržava izbjeglice iz Ukrajine: 100.000 besplatnih mjesta iz susjednih zemalja u martu\nWizz Air je saopštio da će podržati izbjeglice iz Ukrajine ponudom 100.000 besplatnih mjesta na svim letovima u kontinentalnoj Evropi koji kreću iz susjednih zemalja Ukrajine (Poljske, Slovačke, Mađarske, Rumunije). Wizz Air čini sve što može da bi pomogao iz...\nTelemach omogućio besplatne pozive ka Ukrajini\nTelemach kompanija saopštila je da je, shodno razvoju događaja u Ukrajini, korisnicima na Telemach mreži omogućila besplatne pozive ka svim fiksnim i mobilnim mrežama u Ukrajini. „Saosjećamo sa svima koji su pogođeni ratom“, poručuju iz kompanije. Telema...


Radio Tivat | Za vakcinisane u julu turistički vaučer od 50 eura\n19 јул Za vakcinisane u julu turistički vaučer od 50 eura\nVlada Crne Gore će svim građanima starijim od 50 godina koji su primili prvu dozu vakcine tokom jula mjeseca, dodijeliti turistički vaučer u iznosu od 50 eura.\n„Već od kraja jula nosioci vaučera će dobiti sms sa porukom u kojoj će biti naznačeno gdje i u kojem vremenskom periodu mogu iskoristiti vaučer, kao i detalje vezane za rezervaciju hotela“, saopšteno je iz Vlade.\nU opticaju su hoteli Ulcinjske i Budvanske rivijere kao i Institut Simo Milošević, koji će svoje smještajne kapacitete staviti na raspolaganje od kraja avgusta, a korisnici vaučera će dobiti uslugu od dva noćenja na bazi polupanisiona.\n„Smještaj u hotelu će moći da iskoriste isključivo nosioci vaučera. Još jednom apelujemo na sve građane da shvate značaj vakcinacije i daju svoj doprinos ovom procesu“, poručuju iz Vlade.


"Otpisani" kao nezavisni kandidati?\nU jeku licitacije imenima stranačkih prvaka koji bi se mogli kandidovati na predstojećim predsjedničkim izborima, opozicioni lideri počeli su da favorizuju tri bivša političara koje nagovaraju da kao nezavisni kandidati uđu u izbornu trku.\nPredstavnici Srpske liste i krugovi bliski toj koaliciji, kako pišu podgoričke „Vijesti“, pokušavaju da ubijede bivšeg predsjednika Crne Gore Momira Bulatovića da se kandiduje na predstojećim predsjedničkim izborima. Istovremeno, Predrag Popović, lider Narodne stranke, ocjenio je da bi opozicione partije koje su bile u bloku za državnu zajednicu trebalo da podrže zajedničkog nezavisnog kandidata, bivšeg crnogorskog ministra inostranih poslova Miodraga Lekića ili bivšeg ministra policije Andriju Jovićevića. U Srpskoj narodnoj stranci danas nijesmo mogli dobiti potvrdu ove informacije, dok Predrag Popović iz Narodne stranke ovako objašnjava svoj prijedlog:\n„Imao sam komunikaciju sa jednim i sa drugim i na tu temu, doduše, različitim neformalnim sastancima, ali mi smo prosto željeli da opomenemo jače stranke unutar bivšeg bloka na to da ne zaborave i na mogućnost kandidovanje nestranačkih kandidata, posebno imajući u vidu što su oni u mogućnosti da okupe blok za zajedničku državu, odnosno glasače koji su bili u bloku i koji su takođe nezadovoljne aktuelnom vlašću i onim što ta vlast čini. Nesumnjivih su autoriteta i jedan i drugi i mislim da su mnogo bolje rešenja ili jedina rešenja koja nam daju aktivnu šansu da na predsedničkim izborima pobedimo kandidata režimskih partija“.\nLideri opozicionih stranaka već duže vrijeme odlažu da saopšte imena svojih predsjedničkih kandidata, a procjena je da se stranačkim liderima ne ulazi u izbornu trku sa kandidatom vladajuće koalicije i moćnom mašinerijom Demokratske partije socijalista. Predrag Popović kaže da i u tome ima istine:\n„Bojim se da sve ovo što se dešava na neki način sugeriše da je i ta zabnja pojedinih opozicionih lidera prisutna i da su oni svjesni svoje uloge ili svoje pozicije u samom biračkom tijelu“.\nProcjena analitičara bila je da bi opozicija na predsjedničkim izborima imala šanse sa kandidatom vladajuće kaoalicije samo ako složno podrži čelnika Pokreta za promjene Nebojšu Medojevića. Ta je mogućnost propala nakon pregovora oko novog crnogorskog Ustava i optužbi da je Pokret za promjene u tom procesu izdao interese opozicionih kolega. Nebojša Medojević za naš radio kaže da je na osnovu procjena i sondaža siguran da bi partijski kandidat Pokreta za promjene u drugom krugu odnio pobjedu ukoliko ga podrže i druge opozicione stranke. Predlaganje nezavisnih kandidata od strane opzicionih čelnika Medojević vidi kao „traženje žrtve“:\n„I sada se traže ustvari one ličnosti da bi praktično bile žrtvovane u trci za predsjednika, jer bez obzira što partije govore da bi podržale nezavisnog kandidata ne možete motivisati partijske aktiviste da podrže nekog nezavisnog kandidata. Ipak, srž političke borbe i političkog sistema su političke partije i one jedino mogu da odgovore na izazove koji se pred njih postavljaju“.\nI direktor vladajućeg DPS-a Predrag Sekulić smatra da je glavni razlog potrage za nezavisnim kandidatima strah opozicionih lidera od poraza na predsjedničkim izborima. Sekulić kaže da je vladajućoj koaliciji na kraju potpuno svejedno ko će od opozicionih kandidata biti „gubitnik na izborima“:\n„Čini mi se da je takva situacija bila i uoči predsjedničkih izbora prije pet godina. Demokratska partija socijalista je tada opoziciji savjetovala da raspišu javni tender, pa da vidimo ko će se javiti na tom tenderu da bude kandidat opozicije“.\nNiko od ljudi koji se pominju kao mogući nezavisni predsjednički kandidati nije odgovarao na naše pozive. Podsjetimo, Momir Bulatović, Miodrag Lekić i Andrija Jovićević imali su sličan razvojni put. Njih trojica bili su bliski saradnici bivšeg premijera i predsjednika DPS-a Mila Đukanovića, a danas važe za njegove najljuće protivnike. Bulatović i Đukanović bili su na čelu jedinstvenog DPS-a, a rastali su se 1997. godine kada je Bulatović ostao uz Slobodana Miloševića. Miodrag Lekić je bio šef crnogorske diplomatije početkom devedesetih u Đukanovićevoj Vladi, a kasnije je postao Miloševićev ambasador u Italiji. I Andrija Jovićević je službovao u Đukanovićevoj Vladi kao ministar policije, a sa bivšim premijerom se razišao nakon izbijanja seks trafiking afere u kojoj su se pominjala zvučna imena iz crnogorskog političkog i javnog života.


Vučić: Izbori će biti najverovatnije 24. aprila – Info Centar Juga\nPredsednik Vlade Republike Srbije Aleksandar Vučić saopštio je sinoć da će Vlada u roku od dva dana podneti obrazloženi predlog predsedniku Republike za raspisivanje vanrednih parlamentarnih izbora, koji će najverovatnije biti održani 24. aprila.\nVučić je, gostujući na Radio-televiziji Srbije (RTS), rekao da je neophodno da se trasira put zemlje u naredne četiri godine, pri čemu je ključna stvar da Srbija bude ujedinjena.\nSuština je da za četiri godine postignemo evropski standard, objasnio je on i naglasio da neće praviti kompromise kad je reč o budućnosti Srbije.\nPrema njegovim rečima, izbori će biti referendum o tome hoće li Srbija 2020. godine biti moderna evropska zemlja, odnosno hoćemo li budućnost ili prošlost.\nPred Vladom su, kako je naveo, tri ključna pitanja, a to su kako napred i kuda dalje, šta je cilj u narednom periodu i može li se ostvariti, dok je treće pitanje sagledavanje političke scene.\nPrema njegovoj oceni, 22. meseca, koliko je bio na toj funkciji, nije bio lak period, ali da je Srbija sada stabilizovana i spasena od bankrotstva.\nPremijer je podsetio na to da je Vlada, i pored toga što je u prethodnom periodu bila pred potpunim bankrotstvom, suočila se sa katastrofalnim poplavama, ratom u Ukrajini i migrantskom krizom,\nuspela da postigne dosta toga zato što su svi bili ujedinjeni.\nVlada je takođe bila suočena i sa nestabilnošću u regionu, ali je uprkos tome uspela ne samo da prepolovi deficit, već i da napravi šanse za budućnost, da zemlju izvuče iz recesije i da u naredne tri-četiri godine ekonomija ima samo pozitivan trend rasta, precizirao je Vučić.\nTakođe, kako je dodao, svuda u svetu su odbranjeni vitalni interesi Srbije.\nU Savetu bezbednosti, kako je podsetio, nismo proglašeni za genocidan narod, uspeli smo da pobedimo u carinskom ratu od Hrvatske i da sačuvamo nacionalni interes po pitanju članstva Kosova u Unesko.\nOn je ukazao na to da su za vreme mandata ove vlade Kosovo priznale samo dve države – Antigva i Barbuda i Solomonska ostrva, uz napomenu da su navedeni rezultati ostvareni jer ljudi danas imaju nadu i deluju ujedinjeno.\nPrema njegovim rečima, osnovni ciljevi u narednom periodu biće da se popravi obrazovanje i da zdravstvene ustanove i nega budu unapređeni.\nNaš je cilj i zadatak da, pre svega, pokažemo koji nam je put u budućnost u naredne četiri godine. Ako to ne uradimo, uništićemo i ono za šta su se ljudi žrtvovali, poručio je Vučić.\nOn je, govoreći o smanjenju plata i penzija, rekao da su to teški koraci koji su bili neophodni, ali da ljudi za to imaju razumevanja.\nIstovremeno, premijer je rekao da veruje da su subvencije za investitore jedina moguća politika, ističući da to znaju i neke druge zemlje i da se Srbija bori za strane ulagače sa Makedonijom i Bugarskom.\nLeskovac: Socijalno ugroženi oslobođeni od plaćanja gradske administrativne takse\nRečno korito nije kontejner\nMinistarstvo za rad formiralo viber grupu za sve informacije u vеzi sa vanrеdnim stanjеm u Srbiji


#SputnjikIntervju: Ko da brani Srbiju od islamskog radikalizma? - Sputnjik Srbija\n22:54 07 Avgust 2020\n19:52 19.07.2016 Preuzmite kraći link\nPosle napada u Parizu, u kome je poginulo 130 ljudi, sagovornici Sputnjika upozoravali su na novi napad u Francuskoj, posebno tokom Evropskog prvenstva u fudbalu. Do napada, na sreću nije došlo, ali su se nadležne službe na Azurnoj obali očigledno opustile.\nProfesor Fakulteta za bezbednost Darko Trifunović, koji je i član pravnog tima porodica žrtava 11. septembra, u emisiji „Sputnjik intervju“ govori o nemoći Zapada pred vojnicima bez uniforme — teroristima.\nS njim ćemo razgovarati i radu srpskih bezbednosnih službi, ali i o radikalizaciji islamske omladine u Raškoj oblasti, na Kosovu i Metohiji i u BiH.\nBiće reči i o nedavno najavljenom osnivanju zajedničkih policijsko-vojnih snaga, koje treba da spreče ilegalni ulazak migranata iz Bugarske i Makedonije u Srbiju.\nemisija, islamisti, Srbija


Буџет наговештава отпуштања | Унија синдиката просветних радника Војводине УСПРВ\nBudžet nagoveštava otpuštanja\n14. decembar 2014. Društvo Nema komentara\nU dva ministarstva predviđena su sredstva za rešavanje viška zaposlenih od ukupno 22,3 milijarde dinara\nZa „tranzicioni fond“ 16 milijardi dinara (Foto Ž. Jovanović)\nTajne više nema – dogodine će biti otpuštanja u javnom sektoru. Iako je jasno da je postignut politički dogovor da se o tome ne govori, iz Nacrta budžeta za 2015. godinu, u koji je „Politika” imala uvid, vidi se da u javnom sektoru ima prekobrojnih i da su predviđena sredstva za njihove otpremnine.\nU dva ministarstva, kako pokazuje nacrt državne kase za sledeću godinu, rezervisan je novac za rešavanje viška zaposlenih. Ukupno, za to je predviđeno 22,3 milijarde dinara. U budžetu Ministarstva rada planirano je da se za „podršku rešavanja radno-pravnog statusa viška zaposlenih”, kako doslovce piše u ovom dokumentu, potroši 20 milijardi dinara. Od toga, 16 milijardi je predviđeno za takozvani „tranzicioni fond”. Raspored i korišćenje ovih sredstava urediće se posebnim aktom vlade. Inače, i u 2014. godini je za rešavanje statusa preduzeća u restrukturiranju bilo predviđeno 15 milijardi dinara. Međutim, rokovi za završetak tog procesa su pomereni pa je po tom osnovu ostvarena „ušteda”. Reč je o zajmu Svetske banke od 150 miliona evra, koji bi, bar prema dosadašnjim najavama, trebalo najvećim delom da se koristi za otpremnine. Sada je, verovatno zbog rasta kursa, budžetiran nešto veći iznos nego 2014. godine.\nPreostale četiri milijarde dinara namenjene su za transfere Nacionalnoj službi za zapošljavanje za „finansiranje programa mera aktivne politike zapošljavanja i za isplatu posebne novčane nadoknade”, a trošenje tih para, opet, urediće se aktom vlade.\nNa još jednom mestu u budžetu, među rashodima Ministarstva zdravlja, predviđena su sredstva za otpremnine. Za višak zaposlenih u zdravstvenim ustanovama planirano je 2,3 milijarde dinara. Ukoliko se računa da je prosečan radni staž onih koji uzimaju otpremnine 20 godina i da dobijaju 300 evra po godini staža, onda jednostavnom računicom može da se dođe do odgovora koliko je zaposlenih u zdravstvu višak. To znači da bi nešto više od 3.000 ljudi, koji rade u zdravstvenim ustanovama, dogodine moglo da ostane bez posla. To, međutim, niko zvanično juče nije mogao da nam potvrdi. Ako bi se ista računica primenila na ukupan iznos (22,3 milijarde), onda se dolazi do toga da je 30.000 ljudi u javnom sektoru višak, što opet niko zvanično ne može da potvrdi.\nInače, u pregovorima sa Međunarodnim monetarnim fondom dogovoreno je da se troškovi rada u javnom sektoru smanje za pet odsto. Novinari su to kasnije preračunali, pa se po medijima pojavljivao podatak da je 25.000 ljudi u javnom sektoru višak.\nSvojevremeno je i ministarka Kori Udovički za „Blic” spomenula isti iznos, ali je kasnije nekoliko puta istakla kako nije suština reforme javnog sektora broj onih koji će ostati bez posla. Da zaposlene u javnom sektoru ne treba plašiti otkazima, poručio je nedavno i ministar Željko Sertić. Javna preduzeća najpre moraju da se reorganizuju, a eventualni viškovi biće utvrđeni na osnovu ozbiljnih analiza. Kako je rekao nadležni ministar smanjivanje broja zaposlenih u javnim preduzećima ne ide preko noći, na tome će se raditi planski, po vrlo jasnim kriterijumima, na osnovu kompletne analize. On je naveo da će izvestan broj ljudi iz javnih preduzeća otići u penziju, ali i da će deo zaposlenih preći u privatan sektor. I ministar finansija Dušan Vujović dosad nije javno govorio o tome koliko ljudi će ostati bez posla. Prema njegovim rečima, to će zavisiti od racionalnosti javnog sektora, a to znači da su prihodi veći od rashoda.\nEkonomista Aleksandar Stevanović kaže da, pre nego što se ljudi otpuste, treba napraviti sistematizaciju i meriti učinak zaposlenih u javnom sektoru. U zdravstvu, na primer, postoji istovremeno i višak i manjak, zato pažljivo treba uraditi tu analizu. Kako kaže još u vreme dok je bio u Ministarstvu privrede kao saradnik ministra Saše Radulovića bila su planirana sredstva od 15 milijardi za završetak procesa restrukturiranja. Taj iznos trebalo je da pokrije zaostale zarade, poreze i doprinose i troškove otpremnina onih koji ostaju bez posla.\nDanašnja poseta: 388\nMesečna poseta: 20399\nGodišnja poseta: 382163


Smrklo im se za Crni petak: Pogrešili cenu, izgubili 10 miliona dolara za dva sata\nA. J. 3. decembra 2019. 00:05\nVodeći švedski brend u oblasti inovativne nege lepote Foreo je na Crni petak u roku od dva sata izgubio 10,76 miliona dolara.\nNaime, Foreo je do ogromnog gubitka došao usled pogrešne cene u sistemu onlajn prodaje, s popustom od 96 odsto na regularnu cenu inovativnog gedžeta UFO smart masking.\nKompanija je objavila saopštenje u kome potvrđuje da će realizovati sve kupovine obavljene putem onlajn prodaje na Crni petak, kada su usled kratkotrajne greške u sistemu kupci imali priliku da kupe inovativni gedžet UFO uređaj smart masking za svega 9,99 dolara, umesto regularne pune cene od 279 dolara.\nSmatra se da je do greške, koja se reflektovala na čitavu globalnu stranicu Foreo.com, došlo oko 21.30 po srednjoevropskom vremenu, u petak 29. novembra, kada je pojava neuobičajeno intenzivnog prometa na stranici prvi put prouzrokovala pad veb-sajta.\nOsvojio 95 miliona na lutriji pa ovako obučen došao da preuzme nagradu…\nGrešku su uočili tehničari u noćnoj smeni kada je oko 23.00 sata došlo do drugog pada stranice i kada je broj korisnika sajta dostigao nezabeležene razmere, budući da je za sat i 20 minuta onlajn prodaja UFO uređaja dostigla nivo od po 20 komada u sekundi širom sveta, navodi se u saopštenju.


Isplata penzija za januar počinje u petak 05.02.2016. - Zepce.Ba - Gradski informativni portal Žepča\nBiH :\tIsplata penzija za januar počinje u petak 05.02.2016.\nUpravni odbor FZ MIO/PIO je na temelju zaključka br.V63/2014 od 22.1.2014 i informacije od Vlade FBiH br 01-34-135/16 od 01.02.2016 da navedeni zaključak nije povučen niti izmijenjen, na telefonskoj sjednici održanoj 01.02.2016 donio odluku o isplatnim koeficijentima.\nSukladno tome penzije ostvarene temeljem Zakona o MIO/PIO, biti će obračunate i isplaćene prema koeficijentu 1,816, što znači da iznosi najniže, zajamčene i najviše penzije ostaju nepromijenjeni. Najniža penzija iznosi 326,17 KM, zajamčena 434,90 KM, dok najviša penzija iznosi 2.174, 48 KM.\nIsplata penzija za mjesec januar, počet će u petak, 5. februara 2016. godine, odlučeno je na sjednici Upravnog odbora Federalnog zavoda MIO/PIO.\nViše iz kategorije: « UKCS: Pacijent S.I. iz Zenice životno ugrožen\tVideo: TV1 - Propali biznismen Ivica Ćurić direktor u Autocestama FBIH »


Filadelfija postavila neslavan rekord - Meridianbet Vesti\nKošarkaNBA Author:\tKladionica Meridian - 29/11/2015\nFiladelfija 76ers je postavila tokom večeri između petka i subote neslavan rekord, ne samo u NBA ligi, već u kompletnom američkom sportu. Ekipa Filadelfije 76ersa je poražena od Hjuston Rokitsa rezultatom 116:114 i tako doživeli čak 27. uzastopni poraz, 17. u ovoj sezoni, što je najduži niz bez pobede nekog tima u sportu u Sjedinjenim Državama. Za to se pobrinuo Džejms Harden, pošto su Siksersi silno želeli da prekinu seriju poraza. Zvezda Hjustona je meč završio sa neverovatnih 50 poena. Siksersi se sada se nalaze na korak od izjednačavanja najlošijeg starta u ligi.\nTim iz Filadelfije je nadmašio svoj neslavni rekord postavljen pre dve sezone, koji su držali sa Klivlend Kavalirsima. Sistem u NBA ligi tako funkcioniše, da su nekada slavni Siksersi najgori tim lige, dok su Kavalirsi igrali veliko finale prošle sezone.\nDok se na drugoj strani čitava planeta divi Golden Stejt Voriorsima, koji obaraju mnoge rekorde lige, predvođeni neverovatnim Stefom Karijem, franšiza iz Filadelfije nikako nema sreće.\nSve je počelo leta 2012. godine, kada su 76ersi trejdovali prvu zvezdu tima Andre Igudalu, a u svoje redove doveli Džejsona Ričardsona i Endrua Bajnama, All-Star centra oko koga su pokušali da grade tim. Nažalost fanova 76ersa, Bajnam nije odigrao ni minut za klub zbog teške povrede kolena. Nakon što su doživeli peh sa Bajnamom, trejdovali su ostale zvezde tima, Džru Holidej je trejdovan za prava na Nerlensa Noela, Tadeusa Janga i Evana Tarnera za draft pikove, u nadi da će sastaviti mladu i poletnu ekipu od mladih koledž zvezda.\nProšle godine je sa 3. pozicije na draftu izabran centar Džoel Embid, kojeg su mnogi poredili sa slavnim Hakimom Olajdžuvonom. Međutim, Embid je propustio čitavu ruki sezonu zbog teške povrede stopala, a njegov povratak na parket je neizvestan i ove sezone, obzirom da je letos potvrđeno da njegov oporavak ne ide po planu. Da, definitivno se može reći da Sikserse poslednjih sezona prati loša sreća sa povredama, ali je i menadžment kluba pravio neke greške koje sada dolaze na naplatu. Ove godine je sa takođe 3. mesta na draftu izabran Džalil Okafor, jedan od najtalentovanijih centara u zemlji, ali Siksersi su previše mlad i neiskusan tim. Daleko najiskusniji igrač Filadelfija 76ersa je 32-godišnje krilo Karl Lendri, koji je takođe povređen.\nFranšiza koja je nekada osvajala šampionat i čiji su dres nosili košarkaški velikani poput Vilta Čemberlena, Džulijusa Irvinga, Mozesa Melouna, Čarlsa Barklija i Alana Ajversona trenutno prolazi kroz bolan proces remonta ekipe, nešto što svaka NBA ekipa u određenom trenutku mora da učini. U svom sastavu imaju nekoliko potencijalnih All-Star igrača i potrebno je vreme da ekipa ostvari svoj puni potencijal. Ova sezona je definitivno izgubljena za Sikserse, ali bi Filadelfija kroz nekoliko sezona mogla da se domogne plej-ofa.\nMladi igrači Filadelfije su se i protiv Hjustona Rokitsa borili kao lavovi, ali još uvek nemaju potrebno iskustvo kako bi dobijali utakmice. Negativan niz je nastavljen, a novu priliku za trijumf imaće već protiv Memfis Grizlisa i Los Anđeles Lejkersa, koji takođe imaju velikih problema ove sezone.\nTags:76ers, američki sport, Filadelfija, najduži niz, NBA, negativan niz, rekord, Siksersi, uzastopni poraz\nTotenhem pobeđuje i u drugom gradskom derbiju za redom?